open-index/open-wikipedia-markdown huggingface dataset:
ଅଭିଗମ୍ୟତା

**ଅଭିଗମ୍ୟତା** ଅକ୍ଷମତା ଭୋଗୁଥିବା ଲୋକମାନଙ୍କ ନିମନ୍ତେ ଉତ୍ପାଦ, ଯନ୍ତ୍ର, ସୁବିଧା ଓ ପରିବେଶର ଡିଜାଇନକୁ ସୂଚାଇଥାଏ । ଅଭିଗମ ଡିଜାଇନ ଓ ଅଭିଗମ ବିକାଶ ଅଭ୍ୟାସ "ସିଧାସଳଖ ଅଭିଗମ୍ୟତା" (ଯଥା କାହାର ସାହାଯ୍ୟ ବିନା) ଓ ଜଣେ ବ୍ୟକ୍ତିଙ୍କ ସହଯୋଗୀ ପ୍ରଯୁକ୍ତି ସଙ୍ଗତି ଅନୁସାରେ "ପରୋକ୍ଷ ଅଭିଗମ୍ୟତା" (ଯଥା କମ୍ପ୍ୟୁଟର ସ୍କ୍ରିନ ରିଡ଼ର) ନିଶ୍ଚିତ କରିଥାଏ ।

ଅଭିଗମ୍ୟତା "ବ୍ୟବହାର ସୁଲଭତା" ଭାବେ ଦେଖାଯାଇପାରେ ଓ କିଛି ବ୍ୟବସ୍ଥା ବା ବସ୍ତୁଠାରୁ ଉପକୃତ ହୋଇପାରେ । ଏହି ଅବଧାରଣା ଅକ୍ଷମତା ଥିବା ଲୋକଙ୍କ ପାଇଁ ଅଭିଗମ୍ୟତା ସଚଳ କରିବା ଉପରେ କିମ୍ବା ସହଯୋଗୀ ପ୍ରଯୁକ୍ତି ବ୍ୟବହାର କରି ଅଭିଗମ୍ୟତା ସଚଳ କରିବା ଉପରେ ଧ୍ଯାନଦେଇଥାଏ । ତେବେ ଅଭିଗମ୍ୟତାର ଗବେଷଣା ଓ ବିକାଶ ସଭିଙ୍କ ପାଇଁ ସୁବିଧା ଆଣିଦେଇଥାଏ ।

ଅଭିଗମ୍ୟତାକୁ ବ୍ୟବହାରକାରିତା ସଙ୍ଗେ ନେଇ ଦ୍ୱନ୍ଦରେ ପଡ଼ିବା ଅନୁଚିତ । ବ୍ୟବହାରକାରିତା, କୁଶଳତା ଓ ସନ୍ତୋଷ ସହ ନିର୍ଦ୍ଦିଷ୍ଟ ଲକ୍ଷ ହାସଲ ନିମନ୍ତେ ଜଣେ ନିର୍ଦ୍ଦିଷ୍ଟ ବ୍ୟକ୍ତିଙ୍କ ନିମନ୍ତେ ଉତ୍ପାଦଟିଏ (ଯଥା ଏକ ଯନ୍ତ୍ର, ସୁବିଧା କିମ୍ବା ପରିବେଶ) ବ୍ୟବହାର କରାଯାଇପାରିବା ବ୍ୟବହାରକାରିତାର ଅନ୍ତର୍ଗତ ।

ଅଭିଗମ୍ୟତା ବହୁଳଭାବେ ସାର୍ବଜନୀନ ଡିଜାଇନ ସହିତ ଗଭୀରଭାବେ ସଂଯୁକ୍ତ । ସାର୍ବଜନୀନ ଡିଜାଇନ ବିଭିନ୍ନ ପ୍ରକାରେ ସକ୍ଷମ, ବିଭିନ୍ନ ବ୍ୟାପକ ପରିସ୍ଥିତିରେ କାମ କରିପାରୁଥିବା ଲୋକମାନଙ୍କ ନିମନ୍ତେ ଉତ୍ପାଦ ତିଆରି ସହ ସଂଯୁକ୍ତ । ଏହା (ଅକ୍ଷମତା ଥାଉ କି ନ ଥାଉ) ସବୁ ଲୋକଙ୍କ ନିମନ୍ତେ ବିଭିନ୍ନ ଜିନିଷ ସୁଲଭ କରାଇବା ବାବଦରେ ।

ର କୁରିଟିବାରେ ସର୍ବସାଧାରଣ ଗମନାଗମନ ସାର୍ବଜନୀନ ଅଭିଗମ୍ୟତା ଦିଆଯାଇଥାଏ ।]]

## ସହଯୋଗୀ ପ୍ରଯୁକ୍ତି ଓ ଅନୁକୂଳ ପ୍ରଯୁକ୍ତି 
, ଅପର୍ଚୁନିଟିସ ଫେଆର ଅକ୍ଷମତା ଥିବା ଲୋକମାନଙ୍କୁ ସାହାଯ୍ୟ କରିବା, ସେମାନଙ୍କ ଚାକିରି, କି କି ସୁବିଧା, ସହଯୋଗ ଓ ସୁଯୋଗ ରହିଛି ଜାଣିବା ନିମନ୍ତେ ହୋଇଥିଲା ।]]
ଜଣଙ୍କ ପାଇଁ ଅସମ୍ଭବ ଏକ କାମ କରିବା ପାଇଁ ତିଆରି ହୋଇଥିବା ଏକ ନୂଆ ଯନ୍ତ୍ର ହେଉଛି ସହଯୋଗୀ ପ୍ରଯୁକ୍ତି । ଏହାର କେତେକ ଉଦାହରଣ ହେଲା ନୂଆ କମ୍ପ୍ୟୁଟର ସଫ୍ଟଓଏର ପ୍ରୋଗ୍ରାମ, ଶୁଣିବା ସୁବିଧା, ଓ ବର୍ଣ୍ଣାନ୍ଧମାନେ ଚିହ୍ନିପାରିବା ଭଳି ମାନକ ରଙ୍ଗ ଥିବା ଟ୍ରାଫିକ ଆଲୁଅ ସମେତ ସହଯୋଗୀ ଶୁଣିବା ଯନ୍ତ୍ର ।

ବଦଳ କିମ୍ବା ଖାପ ଖୁଏଇବା, ଆଗରୁ ଥିବା ଯନ୍ତ୍ରର ପଦ୍ଧତି, କିମ୍ବା ଆଗରୁ ଥିବା ଯନ୍ତ୍ରର ନୂଆ ବ୍ୟବହାର ହେଲା ଅନୁକୂଳ ପ୍ରଯୁକ୍ତି । ଉଦାହରଣଗୁଡ଼ିକ ହେଲା ରିମୋଟ କଣ୍ଟ୍ରୋଲର ବ୍ୟବହାର, କିମ୍ବା କାମ ସମ୍ପୂର୍ଣ୍ଣ କରିବାରେ ଚଳନ ଭିନ୍ନକ୍ଷମ ବ୍ୟକ୍ତିଙ୍କୁ ସାହାଯ୍ୟ କରିବା ପାଇଁ କମ୍ପ୍ୟୁଟରର ୱାର୍ଡ଼ ପ୍ରୋସେସିଂ ପ୍ରୋଗ୍ରାମରେ ଅଟୋକମ୍ପ୍ଲିଟ (ଶବ୍ଦ ପୂରଣ) ସୁବିଧା । ହୁଇଲ ଚେୟାର ଟାୟାରକୁ ବଦଳ ଆଉ ଏକ ଉଦାହରଣ । ଟାୟାରକୁ ଓସାରିଆ କଲେ ହୁଇଲ ଚେୟାର ବ୍ୟବହାରକାରୀମାନେ ନରମ ପୃଷ୍ଠଭୂମି ଯଥା ଗଭୀର ସ୍କି ପାହାଡ଼ ଓ ବାଲି ବେଳାଭୂମି ଆଦିକୁ ଯାଇପାରିବେ ।

ସହଯୋଗୀ ପ୍ରଯୁକ୍ତି ଓ ଅନୁକୂଳ ପ୍ରଯୁକ୍ତି ଭିନ୍ନକ୍ଷମ ଲୋକଙ୍କ ପାଇଁ ଅଧିକ ସ୍ୱାଧୀନ ଭାବେ ବଞ୍ଚିବାର ଏକ ବାଟ ତିଆରି କରିବାରେ ମୁଖ୍ୟ ଭୂମିକା ନିର୍ବାହ କରିଥାନ୍ତି । ଏଥି ସହିତ ସେମାନେ ସାମାଜିକ ମୁଖ୍ୟସ୍ରୋତରେ ମଧ୍ୟ ସମ୍ପୂର୍ଣ୍ଣ ଭାବେ ସାମିଲ ହୋଇପାରନ୍ତି । ସହଯୋଗୀ ପ୍ରଯୁକ୍ତି ଓ ଅନୁକୂଳ ପ୍ରଯୁକ୍ତି ଉପଲବ୍ଧ କରିବା ପାଇଁ ଜନସାଧାରଣଙ୍କୁ ଶିକ୍ଷାଦେବା, ଆଇନ କାନୁନରେ ଏସବୁ ରଖିବା ଓ ପ୍ରଯୁକ୍ତିଗୁଡ଼ିକ କାମରେ ଲଗାଇବା ଜରୁରୀ ହୋଇଛି ।

## ଆଧାର 
## ବାହାର ଲିଙ୍କ 
ଶ୍ରେଣୀ:ଅଭିଗମ୍ୟତା
ଶ୍ରେଣୀ:ନଗର ଡିଜାଇନ
ପଶ୍ଚିମେଶ୍ୱର ଶିବ ମନ୍ଦିର

**ପଶ୍ଚିମେଶ୍ୱର ଶିବ ମନ୍ଦିର**, ଭାରତୀୟ ରାଜ୍ୟ ଓଡ଼ିଶାର ରାଜଧାନୀ ଭୁବନେଶ୍ୱରର ପୁରାତନ ଅଂଶରେ ଥିବା ବଡ଼ୁ ସାହିରେ ଅବସ୍ଥିତ ଏକ ଶିବ ମନ୍ଦିର । ଏହା ୮ମ ଶତାବ୍ଦୀରେ ନିର୍ମିତ ହୋଇଥିଲା । ଏହି ମନ୍ଦିରର ମୁଖ୍ୟ ଦେଉଳ ବହୁ କାଳରୁ ଭୂମିଷ୍ଠ ହେଇଯାଇଛି । ତେବେ ଏଥିରୁ ବିଚ୍ଛିନ୍ନ ହେଇ ରହିଥିବା କାର୍ତିକେୟ , ଗଣେଶ , ପାର୍ବତୀ ଓ ନରସିଂହ ମୂର୍ତିରୁ ଏହାର ନିର୍ମାଣ  କାଳ ବିଷୟରେ ସୂଚନା ମିଳିଥାଏ । ବର୍ତ୍ତମାନ ଶିବ ଲିଙ୍ଗ ମଧ୍ୟ ଏକ ପଥର ସ୍ତୂପ ଉପରେ ରହିଛି । ଲିଙ୍ଗ ନିକଟକୁ ଯାଉଥିବା ପ୍ରସ୍ତର ସୋପାନ ମଧ୍ୟ ରହିଛି । 

## ଅବସ୍ଥିତି 
ଏହି ମନ୍ଦିରର ଭୌଗୋଳିକ ଅବସ୍ଥିତି t-20°14'46'', Long-85°50'02''ଠାରେ ରହିଛି । ଏହା ବିନ୍ଦୁସାଗର ପୁଷ୍କରିଣୀର ଦକ୍ଷିଣ ପଶ୍ଚିମ ଦିଗରେ ଅବସ୍ଥିତ । ଏହା ସମୁଦ୍ରପତ୍ତନଠାରୁ ୬୧ ଫୁଟ ଉପରେ ରହିଛି । 

## ତାପ୍ତର୍ଯ୍ୟ 
ମୁଖ୍ୟ ମନ୍ଦିର ଭଗ୍ନ ହେଇଥିଲେ ମଧ୍ୟ ଏଠାରେ ରୀତି ଅନୁସାରେ ପୂଜା ଅର୍ଚ୍ଚନା ହେଇଥାଏ । ଶିବରାତ୍ରି , ମକର ସଂକ୍ରାନ୍ତି ପରି ପର୍ବ ମଧ୍ୟ ପାଳନ କରାଯାଇଥାଏ । 

## ଆଧାର 
ଶ୍ରେଣୀ:ଭୁବନେଶ୍ୱରର ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ଶିବ ମନ୍ଦିର
ଆର୍ଟେସୁନେଟ

**ଆର୍ଟେସୁନେଟ** (ଇଂରାଜୀ ଭାଷାରେ **Artesunate** ବା **AS**) ଗୋଟିଏ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସା ନିମନ୍ତେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ହୃତ୍‌ପିଣ୍ଡ ଗତି ଧୀର ହୋଇପାରେ, ଆଲର୍ଜି, ମୁଣ୍ଡବୁଲା ଓ ଶ୍ୱେତ ରକ୍ତ କଣିକା କମ (low white blood cell levels) ହୁଏ । ସ୍ତନ୍ୟପାନ ସମୟରେ ଏହା ନିରାପଦ ଜଣାଯାଏ । ଏହା ଆର୍ଟେମିସିନିନ (artemisinin) ଶ୍ରେଣୀର ଔଷଧ । ବିକାଶଶୀଳ ଦେଶମାନଙ୍କରେ ଏହାର ଏକ ଡୋଜ ପିଛା ହୋଲସେଲ ମୂଲ୍ୟ ପ୍ରାୟ ୩.୦୯ରୁ ୨.୫୭ ଆମେରିକୀୟ ଡଲାର । ବ୍ୟବସାୟୀକ ସୂତ୍ରରେ ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ କିନ୍ତୁ ସେଣ୍ଟର ଫର ଡିଜିଜ କଣ୍ଟ୍ରୋଲ ଆଣ୍ଡ ପ୍ରିଭେନସନରେ (Centers for Disease Control) ମିଳେ । ଏହା ପ୍ରଥମେ ସୁଇଟ ୱର୍ମଉଡ (sweet wormwood) ଗଛରୁ ତିଆରି କରାଯାଉଥିଲା ।

## ଆଧାର 
ଶ୍ରେଣୀ:ଔଷଧ
ଖରସୁଆଁ ରାଜ୍ୟ

**ଖରସୁଆଁ ରାଜ୍ୟ**, ଖରସୁଆ ବା ଖରସ୍ୱାନ ଭାବରେ ମଧ୍ୟ ପରିଚିତ , ବ୍ରିଟିଶ ରାଜ ସମୟର ଏକ ରାଜକୀୟ ରାଜ୍ୟ ଥିଲା । ଏହା ବ୍ରିଟିଶ ରାଜ ସମୟର ବେଙ୍ଗଲ ପ୍ରେସିଡେନ୍ସି ଅନ୍ତର୍ଗତ ଛୋଟନାଗପୁର  ଡିଭିଜନର ୯ଟି ରାଜକୀୟ ରାଜ୍ୟ ମଧ୍ୟରୁ ଅନ୍ୟତମ ରହିଥିଲା । ଏଠାରେ ମୁଖ୍ୟ ଭାଷା ଓଡ଼ିଆ ରହିଥିବା ବେଳେ ଏହାକୁ ଭାରତର ଓଡ଼ିଆ ରାଜକୀୟ ରାଜ୍ୟ କୁହାଯାଉଥିଲା । 

ଖରସୁଆଁ ସହର ଏହି ରାଜ୍ୟର ରାଜଧାନୀ ରହିଥିଲା । ସ୍ୱାଧୀନତା ପରେ ଏହା ଝାଡଖଣ୍ଡ ରାଜ୍ୟର ଅଂଶ ଭାବରେ ଖରସୁଆଁ ଜିଲ୍ଲା ହେଇ ରହିଛି ।ପରେ ଏହା ସଢେଇକେଲା  ଖରସୁଆଁ ଜିଲ୍ଲା ଭାବରେ ପୁନରନାମିତ ହେଇଥିଲା । 

## ଇତିହାସ 
ଖରସୁଆଁ ଇଷ୍ଟେଟ ୧୬୫୦ ମସିହାରେ ସ୍ଥାପିତ ହେଇଥିଲା । ନିକଟସ୍ଥ ସଢେଇକେଲା ରାଜ୍ୟର ପ୍ରଥମ ଶାସକ ପୋରାହାଟର କୁଆଁର ବିକ୍ରମ ସିଂହଙ୍କ ଦ୍ୱିତୀୟ ପୁତ୍ର କୁଆଁର  ପଦମ୍   ସିଂହଙ୍କୁ ଖରସୁଆଁର ପ୍ରତିଷ୍ଠାତା କୁହାଯାଏ । ୧୮୫୭ ମସିହାରେ ଏହି ଇଷ୍ଟତେ ରାଜ୍ୟ ମାନ୍ୟତା ପ୍ରାପ୍ତ ହେଇଥିଲା । 

୧୯୧୨ ମସିହାରେ ବଙ୍ଗ ଭଙ୍ଗ ହେଇ ପୂର୍ବାଞ୍ଚଳ ଜିଲ୍ଲା ସମୂହକୁ ନେଇ ବିହାର ଓ ଓଡ଼ିଶା ପ୍ରଭିନ୍ସ ସୃଷ୍ଟି କରାଗଲା ପରେ ଖରସୁଆଁ ବିହାର ଓ ଓଡ଼ିଶା ପ୍ରଭିନ୍ସ ଅଧୀନକୁ ଆସିଥିଲା । ୧୯୩୬ ମସିହାରେ ସ୍ୱତନ୍ତ୍ର ଓଡ଼ିଶା ପ୍ରଭିନ୍ସ ସୃଷ୍ଟି ହେଲାପରେ ଏହା ଓଡ଼ିଶା ପ୍ରଭିନ୍ସ ଅଧୀନରେ ରହିଲା । ୧ ଜାନୁୟାରୀ , ୧୯୪୮ରେ ସଢେଇକେଲା ସମେତ ପୂର୍ବାଞ୍ଚଳ ରାଜ୍ୟ ଏଜେନ୍ସିର ୨୪ଟି ରାଜକୀୟ ରାଜ୍ୟ ଓଡ଼ିଶା ରାଜ୍ୟ ସହ ମିଶ୍ରଣ ପାଇଁ ସମ୍ମତି ସହ ଭାରତୀୟ ସରକାରଙ୍କୁ ରାଜ୍ୟ ସମର୍ପଣ ପାତ୍ର ଦେଇଥିଲେ । 

ଏହି ଅନୁସାରେ ୧୯୪୮ ମସିହାରେ ଉଭୟ ସଢେଇକେଲା ଓ ଖରସୁଆଁର ଓଡ଼ିଶା ରାଜ୍ୟ ସହ ସମ୍ମିଶ୍ରଣ ହେଇଥିଲା ।
 ତେବେ ଏହି ଦୁଇ ରାଜ୍ୟରେ ଥିବା ସଂଖ୍ୟା ଗରିଷ୍ଠ ରହିଥିବା ଆଦିବାସୀ ସଂପ୍ରଦାୟ ଏହି ମିଶ୍ରଣ ବିରୁଦ୍ଧ  ରେ ବିଦ୍ରୋହ କରିଥିଲେ । ସେମାନଙ୍କୁ ପଟାୟତ ସାହେବ ମହାରାଜ କୁମାର  ଭୂପେନ୍ଦ୍ର ନାରାୟଣ ସିଂହଦେଓ ସମର୍ଥନ ଯୋଗେଇ ଗିରଫ ହେଇଥିଲେ । କେନ୍ଦ୍ର ସରକାର ଶ୍ରୀ ବଉଦକରଙ୍କୁ କମିଶନର ଭାବରେ ନିଯୁକ୍ତ ଦେଇ ଏହି ବିଷୟରେ ତର୍ଜମା କରିଥିଲେ । ତାଙ୍କର ରିପୋର୍ଟ ଅନୁସାରେ ସଢେଇକେଲା ଓ ଖରସୁଆଁକୁ ୧୮ ମେ , ୧୯୪୮ ମସିହାରେ ବିହାର ରାଜ୍ୟ ସଙ୍ଗେ ମିଶ୍ରଣ କରାଗଲା । ପରେ ଏହି ଦୁଇ ରାଜକୀୟ ରାଜ୍ୟ ନଭେମ୍ବର , ୨୦୦୦ ମସିହାର ବିହାର ବିଭାଜନ ସମୟରେ ଖରଖଣ୍ଡ ରାଜ୍ୟ ଅଧୀନରେ ରହିଲା ।ତେବେ ୧୮ ମେ , ୧୯୪୮ର ବିଭାଜନ ପରେ ଏହି ଅଞ୍ଚଳ ଅଣ-ଆଦିବାସୀ ଓଡ଼ିଆମାନେ ଓଡ଼ିଶା ରାଜ୍ୟକୁ ସ୍ଥାନାନ୍ତର ହେଇ ସ୍ଥାୟୀ ଭାବରେ ରହିଲେ । 
### ଶାସକ 
ରଠୋରେ ବଂଶ ରାଜପୁତମାନେ ଖରସୁଆଁକୁ ଶାସନ କରୁଥିଲେ । ୧୯୧୭ ମସିହା ଯାଏ ସେମାନଙ୍କ ଉପାଧି " ଠାକୁର " ରହୁଥିବା ବେଳେ ୧୯୧୨ ମସିହାରୁ ସେମାନଙ୍କୁ " ରାଜା " କୁହାଗଲା । ରାମ ଚନ୍ଦ୍ର ସିଂହ ଦେଓ ପ୍ରଥମ ରାଜା ଉପାଧି ପ୍ରାପ୍ତ ଶାସକ ଥିଲେ । 
* 

## ପୁନଶ୍ଚ ଦେଖଣା 
* Political integration of India
* Saraikela State
## ଆଧାର 
ଶ୍ରେଣୀ:ଇତିହାସ
ପାଳଲହଡ଼ା ଗଡ଼ଜାତ ରାଜ୍ୟ

**ପାଲ ଲହଡା** ( i; ), ବ୍ରିଟିଶ ଶାସିତ ଭାରତ  ର ଏକ ରାଜକୀୟ ରାଜ୍ୟ ଥିଲା । ପାଲ ଲହଡା ସହର ତାର ରାଜଧାନୀ ଭାବରେ ରହିଥିଲା । ରାଜ୍ୟର ଆୟତନ ୪୫୨ ବର୍ଗ କିଲୋମିଟର ଥିବା ବେଳେ ୧୮୯୨ ମସିହାରେ ତାର ଲୋକ ସଂଖ୍ୟା ୩୪,୧୩୦ ଥିବାର ଜଣାଯାଇଛି । ସ୍ୱାଧୀନତା ପରେ ଏହା ଭାରତୀୟ ରାଜ୍ୟ ସଂଘରେ ସମ୍ମିଳିତ ହେଇ ଓଡ଼ିଶାର ଢେଙ୍କାନାଳ ଜିଲ୍ଲା ଭାବରେ ୧୯୪୮ ମସିହାରୁ ରହିଆସିଛି । 

## ଇତିହାସ 
ଧରାନଗରର ସନ୍ତୋଷ ପାଲ ନାମକ ସୂର୍ଯ୍ୟ ବଂଶୀ ରାଜପୁତ ଏହାର ପ୍ରଥମ ଶାସକ ଥିଲେ । ସେ ଏହି ଅଞ୍ଚଳ ଦେଇ ପୁରୀ ଯାତ୍ରା ଯେ ଯାଉଥିବା ସମୟରେ ଏଠାରେ ଦୁଇ ଦଳ ସ୍ଥାନୀୟ ଜନଜାତିଙ୍କ ମଧ୍ୟରେ ସଦଭାବନା ସ୍ଥାପନ କରେଇଥିଲେ । ସେଥି ମଧ୍ୟରୁ " ସବର " ଜାତିର ଲୋକମାନେ ତାଙ୍କୁ ଶାସକ ଭାବରେ ରହିବାକୁ ଅନୁରୋଧ କରିଥିଲେ । .

## ଶାସକ ଗଣ 
ପାଲ ଲହଡା ରାଜକୀୟ ରାଜ୍ୟର ଶାସକମାନେ   ଧର ରାଜ୍ୟର ପ୍ରାଚୀନ ପାରମାର ରାଜପୁତ  ରାଜା ଭୋଜଙ୍କ ବଂଶର ହେଇଥିବାର ଜଣାଯାଏ । 
* .... - ....ବଳଭଦ୍ର ପାଲ 
* .... - .... କାଣ୍ଡରୁପ ପାଲ 
* .... - .... ଜଗନ୍ନାଥ ପାଲ 
* .... - ୧୭୭୮ ମାନଧାତା ପାଲ 
* ୧୭୭୮-୧୭୮୩ ମୁନି ପାଲ  
* ୧୭୮୩-୧୮୧୫ ଅର୍ଣପୂର୍ଣା
* ୧୮୧୫-୧୮୨୫ ନନ୍ଦ ପାଲ 
* ୧୮୨୫-୧୮୫୯ ବଦ୍ୟନାଥ ପାଲ 
* ୧୮୫୯-୧୮୭୪ ଚକ୍ରଧର ପାଲ 

### ରାଜା 
* ୧୮୭୪-୧୮୮୮ ଚକ୍ରଧର ପାଲ                 
* ୧୮୮୮ -୧୯୧୨ ଦୁତୀ କୃଷ୍ଣ ପାଲ 
* ୧୯୧୩ - ୧୯୪୭ ଶରତ ଚନ୍ଦ୍ର ମୁନି ପାଲ   
* ଏହା ମଧ୍ୟରେ ୧୮୮୮, ୧୯୧୧ , ଓ ୧୯୧୩ ମସିହାରେ ଏହା  ବ୍ରିଟିଶ ପ୍ରତ୍ୟକ୍ଷ ଅଧୀନରେ କିଛି କାଳ ରହିଥିଲା ।   

## ପୁନଶ୍ଚ ଦେଖଣା 
* Eastern States Agency
* Sora people Pattaya pradyumna Kumar pal

## ଆଧାର 
ଶ୍ରେଣୀ:ଅନୁଗୋଳ ଜିଲ୍ଲା
ଶ୍ରେଣୀ:ଓଡ଼ିଶାର ଇତିହାସ
ମିଲ୍‌ଟେଫୋସିନ

**ମିଲ୍‌ଟେଫୋସିନ** (ଇରାଜୀ ଭାଷା**ରେ Miltefosine**, ବିକ୍ରୟ ନାମ **ଇମ୍ପାଭିଡୋ**/**Impavido**) ଏକ ଔଷଧ ଯାହା ଲିସମାନିଆସିସ (leishmaniasis) ଓ ନେଗ୍ଲେରିଆ ଫ୍ଲାୱଲେରି (Naegleria fowleri) ଭଳି ଆମିବା ସଂକ୍ରମଣରେ (amoeba infections) ଦିଆଯାଏ । ଚର୍ମ, ଭିସେରାଲ ଓ ମ୍ୟୁକୋସାଲ ଲିସମାନିଆସିସ ଇତ୍ୟାଦି ରୋଗରେ ଏହା ଦିଆଯାଏ ।

ପାର୍ଶ୍ୱ ପ୍ରତିକ୍ରିୟାରେ ବାନ୍ତି (vomiting), ପେଟ ଯନ୍ତ୍ରଣା, ଜ୍ୱର, ମୁଣ୍ଡବଥା ଓ କମ ବୃକ୍‌କ କ୍ରିୟା ସାଧନ ଇତ୍ୟାଦି ଲକ୍ଷଣମାନ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ସ୍ଟିଭେନ-ଜନସନ ସିଣ୍ଡ୍ରୋମ (Stevens-Johnson syndrome) ବା କମ ସଂଖ୍ୟକ ରକ୍ତ ପ୍ଲାଟେଲେଟ (low blood platelets) ଦେଖାଯାଏ ।  ଗର୍ଭାବସ୍ଥାରେ ଦେଲେ ହାନୀ ହେଉଥିବାରୁ ଏହା ଦିଆଯାଏନାହିଁ ଓ ସ୍ତନ୍ୟପାନ ସମୟରେ ମଧ୍ୟ ଦେବାକୁ ମନା କରାଯାଏ ।  ଏହା କାର୍ଯ୍ୟବିଧି ଏ ପର୍ଯ୍ୟନ୍ତ ଅଜ୍ଞାତ ଅଛି ।  କିଛି ବର୍ଷ ପରେ ଏହ ଲିସମାନିଆସିସ ରୋଗରେ ଉପକାର କରୁଥିବା ଜଣାଯିବାରୁ ଭାରତରେ ସନ ୨୦୦୨ରୁ ବ୍ୟବ‌ହାର ନିମନ୍ତେ ସ୍ୱିକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ developing world ଏହାର ଗୋଟିଏ କୋର୍ଷର ମୂଲ୍ୟ ୬୫ରୁ ୧୫୦ ଆମେରିକୀୟ ଡଲାର ।  ବିକଶିତ ଦେଶମାନଙ୍କରେ ଏହି ମୂଲ୍ୟ ଅପେକ୍ଷା ୧୦ର ୫୦ ଗୁଣ ଅଧିକ ମୂଲ୍ୟ ଥାଏ ।

## ଆଧାର 
ଶ୍ରେଣୀ:ଔଷଧ
ତାରକ ଶାହା

**ତାରକ ସାହା** ଜଣେ ଓଡ଼ିଆ ହାସ୍ୟ ଅଭିନେତା । ମଞ୍ଚ ନାଟକ, ଟିଭି ଧାରାବାହିକ ଓ ଚଳଚ୍ଚିତ୍ର ଆଦିରେ ହାସ୍ୟ ଅଭିନେତା ଭାବେ କାମକରିଥିଲେ । ଅବୋଲକରା ଚରିତ୍ରରେ ସେ ଅତିପରିଚିତ ଥିଲେ ।

କଟକ ସେଲଟର ଛକ ବଙ୍ଗାଳିସାହି ବାସଭବନରେ ଜନ୍ମଗ୍ରହଣ କରିଥିଲେ । ତାରକ ଶାହା ଆଜୀବନ ଅବିବାହିତ ରହିଥିଲେ । 

## ଅଭିନୟ ଜୀବନ
ତାରକ ସାହା ୭୦ ଦର୍ଶକରେ ଅନ୍ନପୂର୍ଣ୍ଣା ଥିଏଟରରେ ତାଙ୍କ ଅଭିନୟ ଜୀବନ ଆରମ୍ଭ କରିଥିଲେ । ହର ପଟ୍ଟନାୟକ ଓ ହରିଶ ମହାନ୍ତିଙ୍କ ନିର୍ଦ୍ଦେଶନାରେ ସାହା ଅନେକ ନାଟକରେ ଅଭିନୟ କରିବା ସହ ଚଳଚ୍ଚିତ୍ର, ୧୦୦ରୁ ଅଧିକ ଟିଭି ଧାରାବାହିକ ଓ ଅନେକ ବିଜ୍ଞାପନରେ ଅଭିନୟ କରିଥିଲେ । ତାଙ୍କ ଅଭିନୀତ ଟିଭି ଧାରାବାହିକ ମଳୟ, ପ୍ରତିଭା, କଥା କହୁଥିଲେ ସରିବନି, ମା’ପରି ଅନେକରେ ତାଙ୍କୁ ପ୍ରତିଷ୍ଠା ମିଳିଥିବା ବେଳେ ହାସ୍ୟ ଧାରାବାହିକ ଗଡ଼ବଡ଼ର ‘ଅବୋଲକରା’ ଚରିତ୍ର ତାଙ୍କୁ ପ୍ରତ୍ୟେକ ଓଡ଼ିଆଙ୍କ ହୃଦୟରେ ଏକ ବିଶେଷ ସ୍ଥାନର ଅଧିକାରୀ କରାଇଥିଲା ।
ଏହାସହ ରୁଚି ମସଲା ଓ ସ୍କେବିଡଲ ମଲମରେ ଅଭିନୟ କରି ସେ ବେଶ ପରିଚିତ ହୋଇଥିଲେ । ସେ ସ୍ମୃତି ନାଟ୍ୟ ସଂସଦ ଓ ଅନ୍ନପୂର୍ଣ୍ଣା ଥିଏଟରର ସଦସ୍ୟ ଥିଲେ । 

ଦୀର୍ଘଦିନ ଅସୁସ୍ଥ ରହି ୨୦୧୭ ମସିହା ଜାନୁଆରୀ ୧୪ ତାରିଖରେ ଛାତିରେ ଯନ୍ତ୍ରଣା ସହ ଶେଷ ନିଶ୍ୱାସ ତ୍ୟାଗ କରିଥିଲେ ।

## ଆଧାର
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଅଭିନେତା
ଶ୍ରେଣୀ:୨୦୧୭ ମୃତ୍ୟୁ
ଡୋନାଲ୍ଡ ଟ୍ରମ୍ପ

ଡୋନାଲ୍ଡ ଟ୍ରମ୍ପ ଯୁକ୍ତରାଷ୍ଟ୍ର ଆମେରିକାର ୪୫ତମ ରାଷ୍ଟ୍ରପତି ଭାବରେ ୨୦-୧-୨୦୧୭ରୁ ଚାରି ବର୍ଷ ନିମଂତେ କାର୍ଯ୍ୟଭାର ଗ୍ରହଣ କରିଥିଲେ । ଆମେରିକାର ରିପବ୍ଲିକାନ ରାଜନୈତିକ ଦଳ ତରଫରୁ ୨୦୧୬ ନଭେମ୍ବର  ରାଷ୍ଟ୍ରପତି ନିର୍ବାଚନ ଲଢି ସେ ହରାଇଥିଲେ ଡେମୋକ୍ରାଟ ଦଳର ହିଲାରି କ୍ଲିଣ୍ଟନଙ୍କୁ । ଏହା ପରେ, ୨୦୨୪ ମସିହାରେ ଡୋନାଲ୍ଡ ଟ୍ରମ୍ପ କମଳା ହାରିସଙ୍କ ବିରୋଧରେ ନିର୍ବାଚନ ଲଢ଼ିଥିଲେ ଏବଂ ସେହି ନିର୍ବାଚନରେ ବିଜୟୀ ହୋଇ ଆମେରିକାର ୪୭ତମ ରାଷ୍ଟ୍ରପତି ହୋଇଥିଲେ। ଡୋନାଲ୍ଡ ଟ୍ରମ୍ପ ୨୦ ଜାନୁଆରୀ ୨୦୨୫ ଠାରୁ ୪୭ତମ ରାଷ୍ଟ୍ରପତି ଭାବେ କାର୍ଯ୍ୟ କରୁଛନ୍ତି ।  

ଟ୍ରମ୍ପ ଅର୍ଗାନାଇଜେସନ୍‌ର ଚେୟାରମ୍ୟାନ୍‌ ହେଉଛନ୍ତି ଟ୍ରମ୍ପ । ୨୦୧୪ରେ ଯେଉଁ କମ୍ପାନିର ରାଜସ୍ୱ ଥିଲା 9.5 ୟୁଏସ୍‌ ବିଲିୟନ୍‌ ଡଲାର । ସେ ବର୍ତ୍ତମାନ 3.7 ବିଲିୟନ୍‌ ଡଲାର ମାଲିକ । ତାଙ୍କର ଟ୍ରମ୍ପ ଟାଓ୍ବାର ପେଣ୍ଟ ହାଉସ୍‌ର ମୂଲ୍ୟ ହେଉଛି ଶହେ ମିଳିୟନ୍‌ ଡଲାର । ଏହାଛଡ଼ା ତାଙ୍କର ରହିଛି ନ୍ୟୁୟର୍କରେ ଏକ ବିରାଟ ମ୍ୟାନସନ୍‌ । ଟ୍ରମ୍ପଙ୍କ ଗୋଲ୍ଡ ପ୍ଲେଟେଡ୍‌ ମୋଟର ସାଇକେଲ , ୩ଟି ସିକୋରିସ୍କାଏ ହେଲିକପ୍ଟର ଓ ଏକ ବୋଇଂ 757 ରହିଛି । ଏହା ବାଦ ତାଙ୍କ ପାଖରେ ରହିଛି ପ୍ରାୟ ୨୩ ମିଲିଅନ୍‌ ଡଲାରର ଜେଟ୍‌ ବିମାନ । ସେ ବର୍ତ୍ତମାନ ଆମେରିକାର ୧୧୩ତମ ଓ ବିଶ୍ୱର ୩୨୪ତମ ଧନୀ ବ୍ୟକ୍ତି ।  

## ଆଧାର 
ଶ୍ରେଣୀ:ରାଜନୀତି
ଶ୍ରେଣୀ:ଜୀବିତ ବ୍ୟକ୍ତି
ଶିଶୁସନ୍ଥ ମହାରାଜ

**ଶିଶୁସନ୍ଥ ମହାରାଜ** ଜଣେ ନାଗା ସାଧୁ, ବାସ୍ତୁଶାସ୍ତ୍ରୀ ଆୟୁର୍ବେଦ ବିଜ୍ଞାନୀ ଓ ସମାଜସେବୀ ଅଟନ୍ତି । ନାରୀ ଶିକ୍ଷାର ବିକାଶ, ନାରୀ ଶକ୍ତି ଜାଗରଣ ବିଶେଷ କରି ଶିଶୁ କନ୍ୟା ସୁରକ୍ଷା ଦିଗରେ ଆଜୀବନ ନିୟୋଜିତ ଥିଲେ । ଏହି କ୍ଷେତ୍ରରେ ଦୀର୍ଘ ଜୀବନ କାର୍ଯ୍ୟ କରିବା ସହ ଶିଶୁସନ୍ଥ ନାମରେ ପରିଚିତ ଥିଲେ । 

ସେ ଶିକ୍ଷାବିତ ପଣ୍ଡିତ ଗୋଦାବରୀଶ ମିଶ୍ରଙ୍କ ପାଳିତ ପୁତ୍ର ଅଟନ୍ତି ।
ରଣପୁରରେ ଜନ୍ମିତ ଏହି ସନ୍ଥ ୫ବର୍ଷ ବୟସରୁ ନାଗା ସାଧୁଙ୍କ ସହ ହିମାଳୟ ଯାଇ ସେଠାରେ ପରିଣତ ବୟସ ପର୍ଯ୍ୟନ୍ତ ସାଧନା କରିଥିଲେ । ପରବର୍ତ୍ତୀ ଅବସ୍ଥାରେ ହିମାଳୟର ବିଭିନ୍ନ ନାଗା ସାଧୁମାନଙ୍କ ସାହଚର୍ଯ୍ୟରେ ଶିଶୁ ବେଦ, ମାତୃ ଗର୍ଭସ୍ଥ ଶିଶୁ ସୁରକ୍ଷା, ଭାରତୀୟ ନାରୀ ଶକ୍ତିର ବିଶେଷ ଗାରିମା ତଥା ଶିଶୁ ବେଦ ସମ୍ପର୍କରେ ଜ୍ଞାନ ଅଧ୍ୟୟନ କରି ନାଗାଲାଣ୍ଡ, ମଣିପୁର, ମିଜୋରାମ ଆଦି ଅଞ୍ଚଳରେ ଏହି ଜ୍ଞାନର ପ୍ରଚାର ପ୍ରସାର କରି ଓଡ଼ିଶା ଫେରିଥିଲେ । ୭୦ଦଶକରୁ ଓଡ଼ିଶାରେ ଶିଶୁ କନ୍ୟା ସୁରକ୍ଷା, ଶିଶୁ ସନ୍ଥ ଯୋଗଦର୍ଶନ, ଅତି ମାନସ ବିଜ୍ଞାନ, ସ୍ୱର ସାଧନା ତଥା ଆଦର୍ଶ ନାରୀ ସୃଷ୍ଟି ଦିଗରେ ସେ ଓଡ଼ିଶାକୁ ତାଙ୍କର କର୍ମଶାଳା କରିଥିଲେ । 

## କୃତି
୧୯୭୨ରେ କଟକ ବିଡ଼ାନାସୀ ନୂଆ ସାହିରେ ସେ ଶିଶୁ ସନ୍ଥ ଯୋଗାଶ୍ରମ ପ୍ରତିଷ୍ଠା କରି ଦରିଦ୍ର, ଅବହେଳିତ ଶିଶୁମାନଙ୍କ ଏକ ଛାତ୍ରାବାସ ନିର୍ମାଣ କରି ପରବର୍ତ୍ତୀ ଅବସ୍ଥାରେ ୧୯୪୬ରେ ଗୋଦାବରୀଶ ସନ୍ଥ ଶିକ୍ଷା ସଂସ୍କୃତ ନାମକ ଏକ ସଂସ୍ମୃତ ଟୋଲ ପ୍ରତିଷ୍ଠା କରିଥିଲେ । ତାଙ୍କ ଉଦ୍ୟମରେ ବିଡ଼ାନାସୀ ସୁଭଦ୍ରାନଗରରେ ୬କୋଣ ବିଶିଷ୍ଟ ଏକ ବଡ଼ ଜଗନ୍ନାଥ ମନ୍ଦିର ପ୍ରତିଷ୍ଠା ହୋଇଥିଲା ।

କଟକ ବିଡ଼ାନାସୀ ସୁଭଦ୍ରାନଗରରେ ତାଙ୍କର ବାସଭବନରେ ହଠାତ ଅସୁସ୍ଥ ହୋଇପଡ଼ିବାରୁ ତାଙ୍କୁ କଟକ ବଡ଼ ମେଡିକାଲରେ ଭର୍ତ୍ତି କରାଯାଇଥିଲା । ୨୦୧୬ମସିହା ଜାନୁଆରୀ ୨୯ ତାରିଖରେ ତାଙ୍କର ପରଲୋକ ଘଟିଲା । 

## ଆଧାର
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଆର୍ଟିମେଥର

ଆର୍ଟିମେଥର (ଇଂରାଜୀ ଭାଷାରେ **Artemether**) ଏକ ଔଷଧ ଯାହା ମ୍ୟାଲେରିଆ ରୋଗରେ ବ୍ୟବ‌ହାର କରାଯାଏ । ସାଂଘାତିକ ମ୍ୟାଲେରିଆରେ କୁଇନାଇନ (quinine) ଅପେକ୍ଷା ଏହି ଔଷଧର ଇଞ୍ଜେକସନ ଦେବାକୁ ଅଧିକ ପସନ୍ଦ କରାଯାଏ । ଏହା ଆର୍ଟେସୁନେଟ ଭଳି ଏତେ ପ୍ରଭାବଶାଳୀ ନ ହୋଇପାରେ ।   ଇଞ୍ଜେକସନ ଆକାରରେ injection in a muscle ଏହା ମାଂସପେଶୀରେ ଦିଆଯାଏ । ଅନ୍ୟ ଏକ ଔଷଧ ଲୁମିଫାଣ୍ଟ୍ରିନ ସାଥିରେ ଏହା ପାଟିରେ ଦିଆଯାଏ ଯାହାକୁ ଆର୍ଟିମେଥର/ଲୁମିଫାଣ୍ଟ୍ରିନ କୁହାଯାଏ ।

ଆର୍ଟିମେଥର ଅଳ୍ପ କିଛି ପାର୍ଶ୍ୱ ପ୍ରତିକ୍ରିୟା ଦେଖାଏ । କ୍ୱଚିତ ଅନିୟମିତ ହୃଦ୍‌ଗତି (irregular heartbeat)  ହୁଏ । ପ୍ରାଣୀମାନଙ୍କଠାରେ ଏହା ଗର୍ଭାବସ୍ଥାରେ ବିପଦ ଦେଖାଇଲେ ମଧ୍ୟ ମଣିଷ ଦେହରେ କୌଣସି ଚିନ୍ତା ଜନ‌କ ଅବସ୍ଥାର ପ୍ରମାଣ ମିଳିନାହିଁ । ତେଣୁ ବିଶ୍ୱ ସ୍ୱାସ୍ଥ୍ୟ ସଂଗଠନ (World Health Organization) ଏହାକୁ ଗର୍ଭାବସ୍ଥାରେ ଦେବାକୁ ସୁପାରିସ କରିଛି । ଏହା ଆର୍ଟେମିସିନିନ (artemisinin) ଶ୍ରେଣୀର ଏକ ଔଷଧ ।

ସନ ୧୯୮୧ରେ ଆର୍ଟିମେଥର ପ୍ରସ୍ତୁତ ହେବାପରେ ସନ ୧୯୮୭ରୁ ଡାକ୍ତରୀ ଚିକିତ୍ସାରେ ବ୍ୟବ‌ହାର କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହାର ଏକ ଭାଏଲ ପିଛା ହୋଲସେଲ ମୂଲ୍ୟ ୦.୩୮ରୁ ୧୬.୪୭ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ମିଶ୍ରିତ ଔଷଧର ଏକ କୋର୍ଷର ମୂଲ୍ୟ ୧୦୦ରୁ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ରଣେଶ୍ୱର ରାମଚଣ୍ଡୀ ମନ୍ଦିର

**ରଣେଶ୍ୱର ରାମଚଣ୍ଡୀ ମନ୍ଦିର** ବରଗଡ଼ଜିଲ୍ଲାର ଅତାବିରାଠାରେ ଥିବା ଏକ ଦେବୀ ମନ୍ଦିର । କୁଲତା ସମାଜର ଅଧିଷ୍ଠାତ୍ରୀ ଦେବୀ ରଣେଶ୍ୱର ରାମଚଣ୍ଡୀ ଏଠାରେ ପୂଜା ପାଆନ୍ତି । 

## ଅବସ୍ଥିତି
ଅତାବିରାଠାରୁ ବରଗଡ଼ପଟକୁ ୬ନମ୍ବର ଜାତୀୟ ରାଜପଥରେ ଦୁଇକିମି ଗଲେ ପଡ଼େ ଲାଦେରପାଲି । ଗାଁ ଉପକଣ୍ଠରେ ସତୁରି ଡେସିମିଲ ପରିମିତ ଅଂଚଳରେ ଏହି ମନ୍ଦିର ଅବସ୍ଥିତ । ନିକଟସ୍ଥ ମୁଖ୍ୟ ବସଷ୍ଟାଣ୍ଡ ଓ ରେଳ ଷ୍ଟେସନ ବରଗଡ଼ ସହର ।

## ସ୍ଥାପନା ଓ ବୈଶିଷ୍ଟ୍ୟ
୧୯୯୮ ମସିହାରେ ଏହି ମନ୍ଦିର ପରିକଳ୍ପନା କରାଯାଇଥିଲା । ୨୦୦୯ ମସିହା ଅକ୍ଟୋବର ୪ ତାରିଖରେ ଏହାର ଭିତ୍ତିପ୍ରସ୍ତର ସ୍ଥାପନ ହୋଇଥିଲା । ମୋଟ ୫୮ ଲକ୍ଷ ଟଙ୍କା ଅଟକଳ କରାଯାଇ ଭକ୍ତଙ୍କ ଦାନ ସାହାଯ୍ୟରେ ଏହି ମନ୍ଦିର ନିର୍ମାଣ ହୋଇଥିଲା । ୨୦୧୭ ମସିହା ଜାନୁଆରୀ ୧୬ ତାରିଖରେ ମନ୍ଦିର ପ୍ରତିଷ୍ଠା ହୋଇଥିଲା । ଏହି ମନ୍ଦିର ଦୁଇ ମହଲା ବିଶିଷ୍ଟ । ତଳ ମହଲାରେ କାର୍ଯ୍ୟାଳୟ, ରତ୍ନ ଭଣ୍ଡାର, ଭୋଗ ମଣ୍ଡପ ନିର୍ମିତ ହୋଇଛି । ଉପର ମହଲାରେ ରତ୍ନ ସିଂହାସନ, ଚଉତର, ପ୍ରାର୍ଥନା ମଣ୍ଡପ, ମୁଖଶାଳା ଓ ଉପର ତିନୋଟି ଗମ୍ବୁଜ ନିର୍ମିତ ହୋଇଛି । ମୁଖ୍ୟ ମନ୍ଦିରର ଉଚ୍ଚତା ୫୩ ଫୁଟ, ମଝି ମନ୍ଦିରର ଦଧିନଉତି ୪୨ ଫୁଟ ୨ଇଞ୍ଚ, ସମ୍ମୁଖ ଗମ୍ବୁଜ ମୁଖଶାଳା ୩୭ ଫୁଟ । ମନ୍ଦିରର ଲମ୍ବ ୮୧ ଫୁଟ ୮ ଇଞ୍ଚ, ପ୍ରସ୍ଥ ୨୭ଫୁଟ ୨ଇଞ୍ଚ । ଦେବୀଙ୍କ ମୂର୍ତ୍ତି ୫୮୦ କିଗ୍ରା ପିତ୍ତଳର ତିଆରି ।  

## ରୀତିନୀତି
ଏଠାରେ ପ୍ରତ୍ୟହ ମଧ୍ୟାହ୍ନରେ ଅନ୍ନଭୋଗ ଓ ଉପରଓଳି ଫଳଭୋଗ ଲାଗି ହୁଏ । ମନ୍ଦିର ସେବାରେ ଛଅଜଣ ସ୍ଥାୟୀ ସେବକ ଅଛନ୍ତି ।

## ଅଧିକ ତଥ୍ୟ
* ମନ୍ଦିର ୱେବସାଇଟ www.jksattabira.in

## ଆଧାର
ଶ୍ରେଣୀ:ବରଗଡ଼ ଜିଲ୍ଲା
ଶ୍ରେଣୀ:ଓଡ଼ିଶାର ଦେବୀ ମନ୍ଦିର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଝଣ୍ଡେୱାଲାନ ମନ୍ଦିର

**ଝଣ୍ଡେୱାଲନ୍ ମନ୍ଦିର** ଭାରତୀୟ ରାଜଧାନୀ ମହାନଗର ଦିଲ୍ଲୀର କରୋଲବାଗ ଅଞ୍ଚଳରେ ଥିବା ଏକ ହିନ୍ଦୁ ମନ୍ଦିର । ଏକ ପ୍ରାଚୀନ ୧୮ଶ ଶତାବ୍ଦୀରେ ରହିଥିବା ମନ୍ଦିରର ଖନନ ସ୍ଥଳରେ ପ୍ରାଚୀନ ପ୍ରତିମୂର୍ତି ସହ ନୂତନ ମୂର୍ତି ସ୍ଥାପନ କରି ମନ୍ଦିର ନିର୍ମିତ ହୋଇଛି । ଏଠାରେ ଦେବୀ ଆଦି ଶକ୍ତିଙ୍କୁ ଆରାଧନା କରାଯାଇଥାଏ । .

## ଇତିହାସ ଓ କିମ୍ବଦନ୍ତୀ 
୧୮ଶ ଶତାବ୍ଦୀରେ ଏହି ଅଞ୍ଚଳ ବଣ ଜଙ୍ଗଲରେ ଭରା ଥିଲା । ଏଠାକୁ ଆରାବଳି ପର୍ବତ ଅଞ୍ଚଳକୁ ଲାଗି ଥିବା ଅରନ୍ୟାଞ୍ଚଳ ବ୍ୟାପ୍ତ ହେଇଥିଲା । କିମ୍ବଦନ୍ତୀ ଅନୁସାରେ ଚାନ୍ଦିନୀ ଚୌକର ଜଣେ ଧର୍ମ ପ୍ରାଣ ବ୍ୟବସାୟୀ ବଦ୍ରିଦାସ ଏହା ନିକଟସ୍ଥ ଏକ ଝରଣା କୁଳରେ ଏକ ପ୍ରାଚୀନ ମନ୍ଦିର ଦବି ରହିଥିବାର ସ୍ୱପ୍ନାଦେଶ ପାଇଥିଲେ । ସେ ସେଠାରେ ଖୋଦନ କାର୍ଯ୍ୟ କରିବାରୁ ଗଭୀର ଗୁମ୍ଫା ମଧ୍ୟରେ ଦେବୀ ମୂର୍ତି ପ୍ରାପ୍ତ ହେଇଥିଲେ । ଖୋଦନ ସମୟରେ ଦେବୀ ପ୍ରତିମୂର୍ତିର ହାତ ଖଣ୍ଡିତ ହେଇଗଲା । ତାହାକୁ ରୋପ୍ୟ ହାତ ଲଗେଇ ସେହିଠାରେ ସ୍ଥାପନ କଲେ ଓ ଉପର ଅଂଶରେ ଏକ ନୂତନ ମୂର୍ତି ନିର୍ମିତ କରି ମନ୍ଦିର ନିର୍ମାଣ କଲେ । 

ମନ୍ଦିର ଉପରେ ଏକ ଦୀର୍ଘକାୟ ଧ୍ୱଜ ଲଗାଯାଇଥିଲା , ଯାହା ଦୂର ଦୂରାନ୍ତରୁ ଦେଖାଯାଇଥାଏ । ପରେ ମନ୍ଦିରର ନାମ ଏଥିପାଇଁ ଝଣ୍ଡେୱାଲା  ରହିଥିଲା । ଉପରେ ରହିଥିବା ମନ୍ଦିରରେ ଶିବ ଲିଙ୍ଗା ମାନଧୀ ସ୍ଥାପନ କରାଯାଇଛି । ପ୍ରାଚୀନ ଦେବୀ ପ୍ରତିମାଙ୍କ " ଗୁମ୍ଫା ବାଲି ମାତା " କୁହାଯାଇଥାଏ ଓ ସେଠାରେ ମଧ୍ୟ ପୂର୍ଣ ନୀତି ରୀତି ସହ ଆରାଧନା ହେଇଥାଏ ।  ।

ମନ୍ଦିରରେ ଦୁର୍ଗାପୂଜା ଓ ନବରାତ୍ର ବହୁ ଆଡମ୍ବର ସହକାରେ ପାଳିତ ହେଇଥାଏ । ଏଠାରେ ବାସନ୍ତିକ ନବରାତ୍ର ସହ ଶାରଦୀୟ ନବରାତ୍ର ମଧ୍ୟ ପାଳିତ ହେଇଥାଏ । ଦୈନିକ ନୀତି ରୀତି ମଧ୍ୟରେ ହବନ , କୀର୍ତନ ତଥା ସ୍ୱତନ୍ତ୍ର କଥା , ଓ ପ୍ରବଚନ ଆୟୋଜନ ହେଇଥାଏ । ପର୍ବ ସମୟରେ ଏଠାରେ ବହୁ ଜନ ସମାଗମ ହେଇଥାଏ । 

## References 
ଶ୍ରେଣୀ:ହିନ୍ଦୁ ମନ୍ଦିର
ଚିତ୍ତରଞ୍ଜନ ପାର୍କ କାଳୀ ମନ୍ଦିର

ଡାହାଣ|thumb|300x300_ପିକସେଲ|ସୁର୍ଜ୍ୟୋଦୟ ସମୟରେ ଚିତ୍ତରଞ୍ଜନ ପାର୍କ କାଳୀ ମନ୍ଦିର ପରିସରର ଦୃଶ୍ୟ। ପ୍ରଚ୍ଛଦରେ ଚିତ୍ତରଞ୍ଜନ ପାର୍କ ଜନ ବସତି   ଦୃଶ୍ୟମାନ
ଚିତ୍ତରଞ୍ଜନ ପାର୍କ କାଳୀ ମନ୍ଦିର(Chittaranjan Park Kali Bari) ଭାରତୀୟ ରାଜଧାନୀ ଦିଲ୍ଲୀ ମହାନଗରର ଚିତ୍ତରଞ୍ଜନ ପାର୍କଠାରେ ଥିବା ଏକ ମନ୍ଦିର ପରିସର ଓ ଏଠାରେ ଦିଲ୍ଲୀଠାରେ ବସବାସ କରୁଥିବା ବଙ୍ଗାଳୀ ସଂପ୍ରଦାୟର ସଂସ୍କୃତିକ କେନ୍ଦ୍ର ଅବସ୍ଥିତ । ଏକ କ୍ଷୁଦ୍ର ପାହାଡ ଉପରେ ୧୯୭୩ ମସିହାରେ ଏକ ଶିବ ମନ୍ଦିର ପ୍ରଥମେ ନିର୍ମିତ ହେଇଥିଲା । ଏହା ସହ ଏହି ପରିସରରେ ୧୯୮୪ ମସିହାରେ ଏଠାରେ ବୃହତ ଆକାରରେ ଦେବୀ କାଳୀ , ଶିବ ଓ ରାଧାକୃଷ୍ଣଙ୍କ ମନ୍ଦିର ନିର୍ମିତ ହେଇଥିଲା । ସ୍ଥାନୀୟ ବଙ୍ଗାଳୀ ସଂପ୍ରଦାୟ ପାଇଁ ଏହା ଏକ ମୁଖ୍ୟ ଯୋଗାଯୋଗ କେନ୍ଦ୍ର ରହିବା ସହ ଏଠାରେ ଦୁର୍ଗାପୂଜା ଅବସରରେ ସଂପ୍ରଦାୟର ସମସ୍ତ ବ୍ୟକ୍ତିଙ୍କ ସମାଗମ ହେଇଥାଏ । 

୧୯୭୭ମସିହାରୁ ଏଠାରେ ଦୂର୍ଗା ପୂଜା ଉତ୍ସବର ଆରମ୍ଭ ହେଇ ପ୍ରତିବର୍ଷ ପାଳିତ ହେଇଆସୁଛି । .

## ଇତିହାସ 
ପ୍ରଥମେ ୧୯୭୩ ମସିହାରେ ନାସକେଣ୍ଟ EPDP କଲୋନୀ ପାଇଁ ସ୍ଥିରୀକୃତ ସ୍ଥାନରେ ଏକ ପାହାଡ ଉପରେ ଏକ କ୍ଷୁଦ୍ର ଶିବ ମନ୍ଦିର ଭାବରେ ନିର୍ମିତ ହେଇଥିଲା । ସେଠାରେ ବଙ୍ଗାଳୀ ସଂପ୍ରଦାଯ ତରଫରୁ ୧୯୭୭ ମସିହାରୁ  ଦୂର୍ଗାପୂଜାର ଆୟୋଜନ ହେଇଥିଲା । କ୍ରମଶଃ ଶ୍ରର୍ଧାଲୁ ସଂଖ୍ୟାର ବୃଦ୍ଧି ପାଇଁ ୧୯୮୪ ମସିହାରେ ସେହି ପରିସର ମଧ୍ୟରେ ଏକ ଭବ୍ୟ କାଳୀ ମନ୍ଦିରର ନିର୍ମାଣ ହେଲା । ଏହି ମନ୍ଦିରର ନିର୍ମାଣ ଶୈଳୀ  ପାରମ୍ପରିକ ବଙ୍ଗାଳୀ ଟେରାକ୍କୋଟା ସ୍ଥାପତ୍ୟ ଶୈଳୀରେ ହେବା ସହ ପରେ ପରିସରରେ ଶିବ ଓ ରାଧାକୃଷ୍ଣଙ୍କ ମଧ୍ୟ ଦୁଇଟି ବଡ଼ ମନ୍ଦିର ନିର୍ମିତ ହେଇଥିଲା । ୨୦୦୬-୦୯ ମସିହାରେ ମନ୍ଦିର ଗୁଡିକରେ ତେରାକ୍କୋଟା କାମ ପୁନର୍ନିର୍ମିତ ହେଇଥିଲା । 

ଚିତ୍ତରଞ୍ଜନ ପାର୍କ ଅଞ୍ଚଳରେ ବଙ୍ଗାଳୀ ସଂପ୍ରଦାୟର ଘନତ୍ୱ ରହିଥିବାରୁ କାଳୀ ମନ୍ଦିର ସେମାନଙ୍କ ଏକ ମୁଖ୍ୟ ସଂସ୍କୃତିକ କେନ୍ଦ୍ର ତଥା ଯୋଗାଯୋଗ ସ୍ଥଳୀ ହେଇ ରହିଛି । ଏହାର ପରିଚାଳନା ପାଇଁ " ଚିତ୍ତରଞ୍ଜନ ପାର୍କ କାଳୀ ମନ୍ଦିର ସମିତି " ଗଠନ କରାଯାଇଛି । 

## ପୂଜା ପାର୍ବଣ  
ଏଠାରେ ମୁଖ୍ୟ ଧର୍ମାନୁଷ୍ଠାନ ଭାବରେ ଦୁର୍ଗାପୂଜା ପ୍ରତିବର୍ଷ ପାଳିତ ହୁଏ । ପାଞ୍ଚ ଦିନ  ଧରି ପାଳିତ ହଉଥିବା ଏହି ପୂଜା ଦିଲ୍ଲୀ ସହରରେ ବହୁଳ ଜନପ୍ରିୟ ହେଇଥାଏ ଓ ପ୍ରତ୍ୟେକ ଦିନ ବହୁ ଜନସମାଗମହେଇଥାଏ । ପଶ୍ଚିମ ବଙ୍ଗରୁ ଏଠି ସକାଶେ ସେହି ଅଞ୍ଚଳର ତାଜା ଫୁଲ ଉଡାଜାହାଜ ଯୋଗେ ଆସିଥାଏ ।  ।  ଏହା ସହିତ ମନ୍ଦିର ପରିସରରେ ପ୍ରତି ବର୍ଷ କାଳୀ ପୂଜା , ଲକ୍ଷ୍ମୀ ପୂଜା , ସରସ୍ୱତୀ ପୂଜା , ଗଣେଶ ଚତୁର୍ଥୀ ଆଦି ମହାସମାରୋହରେ ପାଳିତ ହେଇଥାଏ । ଏଠାରେ ଥିବା ଏକ ହଲରେ ଦେବା ଦେବୀଙ୍କ ମୃନ୍ୱୟ ମୂର୍ତି ସବୁ ପୂଜା ଆଗରୁ ଶିଳ୍ପୀ ମାନଙ୍କଦ୍ୱାରା ନିର୍ମାଣ କରାଯାଇଥାଏ । 

## ଗ୍ୟାଲେରି 

File:Crpark5.jpg|ଚିତ୍ତରଞ୍ଜନ ପାର୍କ କାଳୀ ମଦିର ପରିସରର ସମ୍ମୁଖ ଭାଗର ଦୃଶ୍ୟ 
File:Kali-CR-Park.jpg|ମନ୍ଦିରର କାଳୀଙ୍କ ପ୍ରତିମୂର୍ତି 
File:durga puja immersion i5650 CRPk-kalimandir-ThAkur-being-lifted-onto-truck.jpg|ଚିତ୍ତରଞ୍ଜନ ପାର୍କ କାଳୀ ମନ୍ଦିର ଦୁର୍ଗାପୂଜା ସମାପ୍ତ ପରେ ବିସର୍ଜନ ପାଇଁ ନିଆ ଯାଉଥିବା ମୃନ୍ୱୟ ପ୍ରତିମା 

## ଆଧାର 
## ବାହାର ଲିଙ୍କ 
* Chittaranjan Park Kali Mandir  
* Official CR Park Kali Mandir Society Website  
* Chittaranjan Park Kali Bari at wikimapia
* Chittaranjan Park Kali Bari - The Divine India 

ଶ୍ରେଣୀ:ହିନ୍ଦୁ ମନ୍ଦିର
ରାଧେ ମା

**ରାଧେ ମା** ମହାରାଷ୍ଟ୍ରର ବୋରିବାଲି ଅଞ୍ଚଳର ଜଣେ ବିବାଦୀୟ ସାଧ୍ୱୀ ।

## ପ୍ରାରମ୍ଭିକ ଜୀବନ 
ରାଧେ ମାଙ୍କ ବାସ୍ତବ ନାମ ହେଉଛି ସୁଖବିନ୍ଦର କୌର । ସେ ପଞ୍ଜାବ ଗୁରୁଦାସ ପୁର ଜିଲ୍ଲାର ଡୋରଙ୍ଗଲାଠାରେ ଜନ୍ମଗ୍ରହଣ କରିଥିଲେ । ତାଙ୍କର ଅନୁଗାମୀମାନେ କୁହନ୍ତି, ରାଧେମା ବାଲ୍ୟକାଳରୁ ଆଧ୍ୟାତ୍ମିକତା ଆଡ଼କୁ ଆକର୍ଷିତ ହୋଇଥିଲେ । ସେ ତାଙ୍କ ଗାଁ କାଳୀମନ୍ଦିରରେ ଅଧିକାଂଶ ସମୟ କାଟୁଥିଲେ । ଭଲ ରୋଜଗାର ସନ୍ଧାନରେ ତାଙ୍କ ସ୍ୱାମୀ ଦୋହା (କତାର)କୁ ଚାଲିଯିବା ପରେ ସେ ପୁଣି ଆଧ୍ୟାତ୍ମିକତା ଆଡ଼କୁ ଆକର୍ଷିତ ହେଲେ । ୨୩ ବର୍ଷ ବୟସରେ ସେ ହୋଶିୟାରପୁର ଜିଲ୍ଲାରେ ଥିବା ୧୦୦୮ ପରମହଂସ ବାଗ ଡେରା ମୁକେରିଆନର ମହନ୍ତ ରାମ ଦୀନ ଦାସଙ୍କର ଆନୁଗତ୍ୟ ପ୍ରାପ୍ତ ହେଲେ । ରାମଦୀନ ଦାସ ତାଙ୍କୁ ଦୀକ୍ଷିତକରି *ରାଧେ ମା* ଉପାଧିରେ ଭୂଷିତ କରିଥିଲେ । 

## ଜଣେ ଆଧ୍ୟାତ୍ମିକ ବ୍ୟକ୍ତିତ୍ୱ ଭାବରେ 
ପରାମହଂସଙ୍କ ଡେରାରେ ଯୋଗଦେବା ପରେ ରାଧେ ମା ସତସଙ୍ଗମାନ ଆୟୋଜନ କରିଚାଲୁଥିଲେ । ସେ ମୁମ୍ବାଇକୁ କେମିତି ଆସିଲେ ବିଶେଷ କିଛି ତଥ୍ୟ ମିଳିନାହିଁ ।ତାଙ୍କ ଅଭିଯୋଗ ଥିଲାଯେ ବାପ ଘରୁ ଅଧିକ ଯୌତୁକ ଦାବୀ କରିବା ଓ ଆଶ୍ରମରେ କାମ କରିବାକୁ ନିକିଙ୍କ ଉପରେ ରାଧେ ମା ଚାପ ପକାଇଥିଲେ । ଯେଉଁଠି ସେ ଶାରୀରିକ ନିର୍ଯାତନା  ଭୋଗିଥିଲେ । ବୈବାହିକ ମତ ମତାନ୍ତର କାରଣ ଦର୍ଶାଇ ମାମଲା ପ୍ରତ୍ୟାହାର ହୋଇଯାଇଥିଲା । ୬ ଅଗଷ୍ଟ ୨୦୧୫ରେ ରାଧେ ମା’ ତାଙ୍କୁ ଶଶ୍ୱର ଘରୁ ଲୋକଙ୍କ ଉପରେ ଯୌତୁକ ନିର୍ଯାତନା ଅଭିଯୋଗ ଆଣିବା ପାଇଁ ଉସକାଇଥିଲେ । ଏ ନେଇ ମୁମ୍ବାଇ ପୋଲିସ ରାଧେ ମା’ଙ୍କ ସମନ ଜାରି କରିବା ସହ ଥାନାରେ ହାଜର ହେବାକୁ କହିଥିଲା । ଜନୈକା ଅଭିନେତ୍ରୀ ଡଲି ବିନ୍ଦ୍ରା, ରାଧେ ମାଙ୍କ ବିରୋଧରେ ଯୌନ ନିର୍ଯାତନା ସହ ଧମକ ଓ ଭୟ ଦେଖାଇବା ଅପରାଧିକ ଅଭିଯୋଗ ଆଣିଥିଲେ ।

ଅଗଷ୍ଟ ୨୦୧୫ରେ ରାଧେ ମାଙ୍କୁ ଜଣେ ଭକ୍ତ କାନ୍ଧରେ ଟେକି ବୁଲୁଥିବାର ଭିଡ଼ିଓ ଅନଲାଇନରେ ବ୍ୟାପି ଯାଇଥିଲା । ଆଇନଜୀବୀ ଫାଲ୍ଗୁନୀ ବ୍ରହ୍ମ ଭଟ୍ଟ ଧର୍ମ ନାମରେ ବ୍ୟବସାୟ, ଅଶ୍ଳୀଳତା, ଠକେଇ, ଧୋକା ଅଭିଯୋଗ ଆଣି ତାଙ୍କ ବିରୋଧରେ ଏତଲା ଦେଇଥିଲେ । obscenity,

ରାଧେ ମା ନାସିକ କୁମ୍ଭ ମେଳାରୁ ଅଖିଳ ଭାରତୀୟ ଆଖଡ଼ା ପରିଷଦର ସଭାପତି ମହନ୍ତ ଜ୍ଞାନ ଦାସ ଓ ଦ୍ୱାରାକା ପୀଠର ସ୍ୱରୂପାନନ୍ଦ ସରସ୍ୱତୀଙ୍କଦ୍ୱାରା ବହିଷ୍କୃତ ହୋଇଥିଲେ ।
ରାଜନେତା  ଏବଂ ରିଅଲିଟି ଟିଭିଶୋର ମନୋରଂଜକ ରାହୁଲ ମହାଜନ ମଧ୍ୟ ରାଧେ ମାଙ୍କ ଏକ ଅସଂଯତ ଭଙ୍ଗୀର ଫଟୋ ଫେସବୁକରେ ପୋଷ୍ଟ କରିଥିଲେ ଯାହା ଆପତ୍ତିଜନକ ମନେହେଉଥିଲା । ଏହା ସେ ସମୟରେ ରାଧେ ମାଙ୍କୁ ବେଶୀ ବିବାଦ ଓ ପରିହାସ ମଧ୍ୟକୁ ଟାଣିଆଣିଥିଲା ।

ନଭେମ୍ବର ୨୦୧୫ରେ ଜୁନା ଆଖଡ଼ା ରାଧେ ମାଙ୍କୁ ବେଦଖଲ କରି ତାଙ୍କ  ନାମ ଉପାଧିକୁ ଛଡ଼ାଇ ନିଆଗଲା ବୋଲି ଘୋଷଣା କରିଥିଲେ । ଭିନ୍ନ ଭିନ୍ନ କାରଣ ପାଇଁ ରାଧେ ମା’ଙ୍କ ବିରୋଧରେ ମୁମ୍ବାଇ, ନେପାଳ ଓ ଗୁଜରାଟ ଥାନାରେ ମାମଲାମାନ ଦାୟର କରାଯାଇଥିଲା । ପଞ୍ଜାବ ମୁକ୍ତସର ସାହିବ ମଲେତ ଥାନାରେ ରାଧେ ମା’ଙ୍କ ବିରୋଧରେ ଜଣେ ଯୁବକ ଅଶ୍ଳୀଳତାକୁ ପ୍ରୋତ୍ସାହନ ଦେଉଥିବାର ଅଭିଯୋଗ ଲାଗାଇ ଏକ ମାମଲା ଦାୟର କରିଥିଲେ । 

## ଆଧାର
ପାଓଣ୍ଟା ସାହିବ୍

**ପାଓଣ୍ଟା ସାହିବ୍** (, ) ଭାରତୀୟ ରାଜ୍ୟ ହିମାଚଳ ପ୍ରଦେଶର ଏକ ମୁଖ୍ୟ ଶିଳ୍ପାଞ୍ଚଳ। ଏହା ସିରମୌର ଜିଲ୍ଲାର ଉତ୍ତର ଦିଗରେ ଜାତୀୟ ରାଜପଥ ୭ରେ ଅବସ୍ଥିତ। ଏଠାରେ ସିମେଣ୍ଟ, ବିଜୁଳି ଶକ୍ତି, କାର୍ପାସ ବସ୍ତ୍ର, ଔଷଧ, ରସାୟନ, ଖାଦ୍ୟ ଦ୍ରବ୍ୟ ଉତ୍ପାଦନ ପାଇଁ ଶିଳ୍ପ ସବୁ ରହିଛି। ଏହା ବ୍ୟତୀତ ଏସିଆ ମହାଦେଶର ସର୍ବବୃହତ ଚୂନପଥର ବାଣିଜ୍ୟ ଏଠାରେ ହେଇଥାଏ। ଏଠାରେ ଯମୁନା ନଦୀ କୁଳରେ ଥିବା ପାଓଣ୍ଟା ସାହିବ୍ ଗୁରୁଦ୍ୱାରା ଶିଖ ସଂପ୍ରଦାଯ ପାଇଁ ଏକ ମୁଖ୍ୟ ତୀର୍ଥ ସ୍ଥଳୀ। 

## ଇତିହାସ 
ଏହି ସହର ଶିଖ ଗୁରୁ ଗୋବିନ୍ଦ ସିଂହଙ୍କଦ୍ୱାରା ସ୍ଥାପିତ ହେଇଥିଲା ଏଠାରେ ରହିଥିବା ଗୁରୁଦ୍ୱାରା ଶିଖ ସଂପ୍ରଦାଯର ଦଶମ ଗୁରୁ ଗୁରୁ ଗୋବିନ୍ଦ ସିଂହ ଓ ଶିଖ ନେତା ବନ୍ଦା ବାହାଦୁରଙ୍କ ସହ ସଂପୃକ୍ତ। ଏଠାକାର ପ୍ରଥମ ନାମ "ପାଓଣ୍ଟିକା" ରହିଥିଲା| କୁହାଯାଏ ଯେ ଶିଖ ଗୁରୁ ଗୋବିନ୍ଦ ସିଂହ ଅଶ୍ୱାରୋହଣ କରି ଯାଉଥିବା ବେଳେ ଏହି ସ୍ଥାନରେ ସ୍ଥିର ହେଇ ରହିଥିଲେ । ତେଣୁ ହିନ୍ଦୀ ଶବ୍ଦ "ପାଓ" ଅର୍ଥାତ "ପାଦ" ଓ " ଟୀକା" ଅର୍ଥାତ "ସ୍ଥିର"କୁ ନେଇ ଏହି ସ୍ଥାନର ନାମକରଣ ହେଇଥିଲା। କୌଣସି ସ୍ଥାନରେ ବେଶୀ କାଳ ରହୁ ନ ଥିବା ଶିଖ ଗୁରୁ ଗୋବିନ୍ଦ ସିଂହ ଏହି ସ୍ଥଳରେ ସାଢେ ଚାରି ବର୍ଷ କାଳ ଅବସ୍ଥାନ କରି ଅନେକ ଶିଖ ଧାର୍ମିକ ପୁସ୍ତକ ରଚନା କରିଥିଲେ। ଏଠାରୁ ସେ ଆନନ୍ଦପୁର ସାହିବ ଗମନ କରି ସେଠାରେ ଖାଲସା ପନ୍ଥ ସ୍ଥାପନ କରିଥିଲେ। ଗୁରୁଦ୍ୱାରାରେ ଏକ ମିଉଜିଆମରେ ଗୁରୁ ଗୋବିନ୍ଦ ସିଂହ ଦ୍ୱାରାଙ୍କ ଏଠାରେ ବ୍ୟବହୃତ ହେଇଥିବା  ଅସ୍ତ୍ର ଓ ପ୍ରାଚୀନ ବସ୍ତୁ ସବୁ ରହିଛି। 
[thumb|[ଉତ୍ତରାଖଣ୍ଡ|ଉତ୍ତରଖଣ୍ଡ ଓ ହିମାଚଳ ପ୍ରଦେଶର ସିମାଞ୍ଚଳରୁ ପାଓଣ୍ଟା ସାହିବର ଦୃଶ୍ୟ ]]

## ଭୌଗୋଳିକ ଅବସ୍ଥିତି 
ପାଓଣ୍ଟା ସାହିବ୍ . ଏହା ସମୁଦ୍ର ପତ୍ତନଠାରୁ ୧,୨୭୬ ଫୁଟ ଉପରେ ଓ ଯମୁନା ନଦୀ କୁଳରେ ରହିଛି। ଏହା ନିକଟରେ ହିମାଚଳ ପ୍ରଦେଶର ନାହାନ୍, ହରିଆଣାର ଯମୁନାନଗର, ଉତ୍ତରପ୍ରଦେଶର ସହାରନପୁର ଓ ଉତ୍ତରାଖଣ୍ଡର ଡେରାଡୁନ ସହର ଅବସ୍ଥିତ। ପ୍ରସିଦ୍ଧ କଳେସର ଜାତୀୟ ପାର୍କ ଏଠାରୁ ୧୪ କିଲୋମିଟର ଦୁରବର୍ତୀ।  

## ଜନସଂଖ୍ୟା 
୨୦୧୧ ମସିହା ଜନଗଣନା ଅନୁସାରେ ଏଠାକାର ୧,୫୮,୨୬୮ ଜନସଂଖ୍ୟା ଥିଲା। ଏହା ମଧ୍ୟରୁ ପୁରୁଷ ସଂଖ୍ୟା ୫୩% ହେଇଥିବା ବେଳେ ମହିଳା ସଂଖ୍ୟା  ୪୭ % ଥିଲା। ଏଠାରେ ସାକ୍ଷ୍ୟରତା ହାର ୭୬ % ଥିଲା ଯାହା ଜାତୀୟ ହାରଠାରୁ ଅଧିକ ରହିଥିଲା। ୬ ବର୍ଷରୁ କମ ସଂଖ୍ୟା ୧୩ % ରହିଥିଲା। ଏଠାରେ ହିନ୍ଦୁ ଧର୍ମାବଲମ୍ବୀଙ୍କ ସଂଖ୍ୟା ୭୮.୬୩ % ରହିଥିବା ବେଳେ ୧୫.୦୧ % ଶିଖ ଧର୍ମାବଲମ୍ବୀ ଓ ୫.୦୪ % ମୁସଲିମ ରହିଥିଲେ।

## ଶିକ୍ଷା 
ଏଠାରେ ଯଥେଷ୍ଟ ସଂଖ୍ୟକ ହାଇ ସ୍କୁଲ , ବେସରକାରୀ ଇଂରାଜୀ ମିଡିଆମ ସ୍କୁଲଗୁଡ଼ିକ ରହିଛି । 

## References 
## ବାହାର ଲିଙ୍କ 
* http://www.himachalpr.gov.in/pressreleaseEng.asp?id=3078
* http://www.himachal.nic.in/
* http://hpsirmaur.nic.in/
ନିକ୍ଲୋସାମାଇଡ

**ନିକ୍ଲୋସାମାଇଡ** (ଇଂରାଜୀ ଭାଷାରେ** Niclosamide**, ବିକ୍ରୟ ନାମ **ନିକ୍ଲୋସାଇଡ**/**Niclocide**) ଏକ ଔଷଧ ଯାହା ଫିତାକୃମି ବା ଟେପ‌ୱର୍ମ ପର୍ଯ୍ୟାକରଣ (tapeworm infestations) ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏହି ଫିତାକୃମି ପର୍ଯ୍ୟାକରଣ ମଧ୍ୟରେ ଡାଇଫାଇଲୋବୋଥ୍ରିଆସିସ (diphyllobothriasis), ହାଇମେନୋଲେପିଆସିସ (hymenolepiasis) ଓ ଟିନିଆସିସ (taeniasis) ଅନ୍ତର୍ଭୁକ୍ତ ।

ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ପେଟ ଯନ୍ତ୍ରଣା, କୋଷ୍ଠକାଠିନ୍ୟ (constipation) ଓ ଗଲୁ ସାଧାରଣତଃ ଦେଖାଯାଏ । ଗର୍ଭାବସ୍ଥାରେ ଏହା ବ୍ୟବ‌ହାର କରାଯାଏ ଓ ଶିଶୁ ନିମନ୍ତେ ମଧ୍ୟ ନିରାପଦ ଜଣାଯାଏ ।

ସନ ୧୯୫୮ରେ ନିକ୍ଲୋସାମାଇଡ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଗୋଟିଏ ନିକ୍ଲୋସାମାଇଡ କୋର୍ଷର ବିକାଶଶୀଳ ଦେଶମାନଙ୍କରେ ମୂଲ୍ୟ ୦.୨୪ ଆମେରିକୀୟ ଡଲାର । ବ୍ୟବସାୟୀକ ଭିତ୍ତିରେ ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ&nbsp;। କେତେକ ପ୍ରାଣୀମାନଙ୍କ ନିମନ୍ତେ ଏହା ପ୍ରଭାବଶାଳୀ ହୁଏ ।

## ଆଧାର 
ଶ୍ରେଣୀ:ଔଷଧ
ବେଞ୍ଜନିଡାଜୋଲ

**ବେଞ୍ଜନିଡାଜୋଲ** (ଇଂରାଜୀ ଭାଷାରେ **Benznidazole**) ଏକ ପରଜୀବୀ ବିରୋଧୀ ଔଷଧ (antiparasitic medication) ଯାହା ଚାଗାସ୍ ରୋଗରେ ଦିଆଯାଏ । ଏହା ଏକ ପ୍ରଥମ ଧାଡ଼ିର ଔଷଧ ଓ ନିଫୁର୍ଟିମକ୍ସର ପାର୍ଶ୍ୱ ପ୍ରତିକ୍ରିୟା ଅପେକ୍ଷା କମ ପ୍ରତିକ୍ରିୟା ଦେଖାଏ । ଏହି ଔଷଧକୁ ପାଟିରେ ଦିଆଯାଏ । ଗର୍ଭାବସ୍ଥା, ସାଂଘାତିକ ଯକୃତ ଓ ବୃକ୍‌କ ରୋଗ ଥିଲେ ଏହା ଦେବାକୁ ସୁପାରିସ କରାଯାଏନାହିଁ ।

ସନ ୧୯୭୧ରେ ବେଞ୍ଜନିଡାଜୋଲ ଡାକ୍ତରୀ ବ୍ୟବ‌ହାରରେ ପ୍ରଥମେ ଲାଗିଲା । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳେନାହିଁ କିନ୍ତୁ ସେଣ୍ଟର ଫର ଡିଜିଜ କଣ୍ଟ୍ରୋଲରେ (Centers of Disease Control) ମିଳିପାରିବ ।  ସନ ୨୦୧୨ ସୁଦ୍ଧା ବ୍ରାଜିଲ ଦେଶର ଏକ ସରକାରୀ ସଂସ୍ଥା (Laboratório Farmacêutico do Estado de Pernambuco) କେବଳ ଏହା ଉତ୍ପାଦନ କରୁଥିଲା ।

## ଆଧାର 
ଶ୍ରେଣୀ:ଔଷଧ
ଡାଇଇଥାଇଲକାର୍ବାମାଜିନ

**ଡାଇଇଥାଇଲକାର୍ବାମାଜିନ** (ଇଂରାଜୀ ଭାଷାରେ **Diethylcarbamazine** ବା **DEC**) ଏକ ଔଷଧ ଯାହା ଲିମ୍ଫାଟିକ ଫାଇଲେରିଆସିସ (lymphatic filariasis) ଭଳି ଫାଇଲେରିଆସିସ (filariasis), ଟ୍ରପିକାଲ ପଲମୋନାରି ଇଓସିନୋଫିଲିଆ (tropical pulmonary eosinophilia) ଓ ଲୋଇଆସିସ (loiasis) ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ । ଲୋଇଆସିସ ରୋଗ ସଙ୍କଟାପନ୍ନ ସ୍ଥାନମାନଙ୍କରେ ଏହା ପ୍ରତିଷେଧ ନିମନ୍ତେ ଦିଆଯାଇପାରେ । ଅଙ୍କୋସର୍ସିଆସିସ (onchocerciasis ବା river blindness) ରୋଗରେ ଏହା ଦିଆଯାଉଥିଲେ ମଧ୍ୟ ସେଥିନିମନ୍ତେ ଇନଭରମେକ୍‌ଟିନ (invermectin) ଔଷଧକୁ ଅଧିକ ପସନ୍ଦ କରାଯାଏ । ଏହା ଗର୍ଭାବସ୍ଥା ଓ ସ୍ତନ୍ୟପାନ ସମ‌ୟରେ ଦିଆଯାଇପାରେ ଓ ଶିଶୁ ନିମନ୍ତେ ନିରାପଦ । କିନ୍ତୁ ବିଶ୍ୱ ସ୍ୱାସ୍ଥ୍ୟ ସଂଗଠନ (World Health Organization) ଏହାକୁ ଗର୍ଭାବସ୍ଥା ପରେ ଦେବାକୁ ସୁପାରିସ କରେ । ଏହା ପିପେରାଜିନରୁ piperazine ପ୍ରସ୍ତୁତ କରାଯାଏ ।

ସନ ୧୯୪୭ରେ ଡାଇଇଥାଇଲକାର୍ବାମାଜିନ ଆବିଷ୍କାର କରାଯାଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ ଏହାର ଏକ ଡୋଜର ହୋଲସେଲ ମୂଲ୍ୟ ୦.୦୧ ଆମେରିକୀୟ ଡଲାରରୁ କମ୍ । ବ୍ୟବସାୟୀକ ଭିତ୍ତିରେ ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ କିନ୍ତୁ ସେଣ୍ଟର ଫର ଡିଜିଜ କଣ୍ଟ୍ରୋଲରେ (Center for Disease Control) ମିଳେ ।

## ଆଧାର 
ଶ୍ରେଣୀ:ଔଷଧ
ସୁର ବାବା

**ସୁର ବାବା** ଭୁବନେଶ୍ୱରର ଝିଇଁଣ୍ଟି ଶାସନସ୍ଥିତ ତ୍ରାହି ଅଚ୍ୟୁତ ଆଶ୍ରମର ମୁଖ୍ୟ ଅଟନ୍ତି । ତାଙ୍କର ପ୍ରକୃତ ନାମ ସୁରେନ୍ଦ୍ର ମିଶ୍ର ଅଟେ ।

## ପରିବାର
ତାଙ୍କ ଦୁଇ ପୁଅ ତ୍ରିଲୋଚନ ମିଶ୍ର ଓ ବିରଞ୍ଚି ମିଶ୍ର ବିଲ୍ଡର ଅଟନ୍ତି । ଆଶ୍ରମରେ ସୁରଙ୍କ ଦ୍ୱିତୀୟ ପତ୍ନୀଭାବେ ସାନ ମା ଆଶ୍ରମରେ ହୁକୁମ ଜାହିର କରନ୍ତି ।

## ବିବାଦରେ
ସେ ସମୟର ସାରଥୀ ବାବାଙ୍କ ଚର୍ଚ୍ଚିତ ଯୌନ କେଳେଙ୍କାରୀ ଘଟଣାରୁ ସୁରବାବାଙ୍କ ପ୍ରତି ଜନ ଆକ୍ରୋଶ ଦେଖା ଦେଇଥିଲା । ସାରଥୀ ବାବା ସମ ଭଣ୍ଡ ବୋଲି ଲୋକଙ୍କ ସନ୍ଦେହ ଘନୀଭୂତ ହୋଇଥିଲା ।

ପୂର୍ବରୁ ତାଙ୍କ ପ୍ରତି ଜମି ଜବରଦଖଲଠାରୁ ଆରମ୍ଭ କରି ସମ୍ପତ୍ତି ହଡପ, ବେଆଇନ ଅସ୍ତ୍ର ଶସ୍ତ୍ର ରଖିବା, ମହିଳାଙ୍କୁ ବ୍ଲାକମେଲ କରି ଯୌନ ନିର୍ଯାତନା ଦେବା ଆଦି ବିଭିନ୍ନ ସଙ୍ଗୀନ ଅଭିଯୋଗ ଥିଲା । ଯାଞ୍ଚ ବେଳେ ତ୍ରାହି ଅଚ୍ୟୁତ ଆଶ୍ରମରୁ ୨ଟି ପିସ୍ତଲ ଓ ୩ଟି ୯ଏମ୍ଏମ୍ ଗୁଳି ମିଳିଥିଲା । ମୋଟ ୫ଟି ମାମଲା ରୁଜୁ ହୋଇଥିବାବେଳେ ସୁର ବାବାଙ୍କ ବିରୋଧରେ ଭାରତୀୟ ପିଙ୍ଗଳ କୋଡ଼ (ଆଇପିସି)ର ଦଫା ୨୪୧, ୨୯୪, ୩୨୧, ୩୨୩, ୩୪୨, ୩୫୪, ୧୦୯, ୫୦୬, ୩୪, ବେଆଇନ ମାରଣାସ୍ତ୍ର ରଖିବା ଅଭିଯୋଗରେ ଧାରା ୨୫ ଏବଂ ଆଦିବାସୀ/ହରିଜନ ନିର୍ଯାତନା ପ୍ରତିରୋଧ ଆଇନର ଧାରା ୩ ଅନୁଯାୟୀ ମାମଲା ରୁଜୁ କରାଯାଇଥିଲା ।  ସୁର ବାବାଙ୍କ ସମେତ ତାଙ୍କ ଦୁଇ ପୁଅ ତ୍ରିଲୋଚନ ଓ ବିରଞ୍ଚିକୁ ପୁଲିସ ଗିରଫ କରିଥିଲେ । 

ଆଶ୍ରମର ସାନ ମା’ଙ୍କୁ ଗିରଫ, ଗିରଫ ୧୨ ଜଣ ସ୍ଥାନୀୟ ଯୁବକଙ୍କୁ ଖଲାସ କରିବା, ଆଶ୍ରମ ନାମରେ ସୁର ଜବରଦଖଲ କରିଥିବା ସ୍ଥାନୀୟ ଲୋକଙ୍କ ଜମି ଓ ସରକାରୀ ଜମିକୁ ବେଦଖଲ ଆଦି ବିଭିନ୍ନ ଦାବିରେ ସ୍ଥାନୀୟ ଲୋକ ପୁଲିସ ପ୍ରହରା ସତ୍ତ୍ୱେ ଆଶ୍ରମକୁ ପଶି ଭଙ୍ଗାରୁଜା କରିଥିଲେ । ଉତ୍ତ୍ୟକ୍ତ ଜନତା ଆଶ୍ରମ ପରିସରରେ ଥିବା ଟାଟା ସୁମୋ ଗାଡିକୁ ନିଆଁ ଲଗାଇ ପୋଡ଼ି ଦେଇଥିଲେ । ଏହାକୁ ମିଶାଇ  ଆଶ୍ରମ ପରିସରରେ ୨୦ଟି ୪ ଚକିଆ ଗାଡ଼ି ସମେତ ବାଇକ ଓ ଅଟୋ ମିଶି ୩୦ଟି ଗାଡ଼ି ପୋଡ଼ିଯାଇଥିଲା । ଗଣ୍ଡଗୋଳ ପରେ ଆଶ୍ରମ ପରିସରରେ ୧୪୪ ଧାରା ଜାରି କରାଯାଇଥିଲା । 

ଅନୁସନ୍ଧାନ ବେଳେ କ୍ରାଇମ ବ୍ରାଞ୍ଚ ରାଜ୍ୟ ତଥା ରାଜ୍ୟ ବାହାରେ ସୁର ମିଶ୍ରଙ୍କ ନାଁରେ ୮୪ ଏକର ଜମି ଠାବ କରିଥିଲା । ଠାବ ହୋଇଥିବା ୮୪ ଏକର ଜମି ମଧ୍ୟରୁ ୩୭ ଏକର ଆଶ୍ରମ ନାଁରେ, ୪୫ ଏକର ସୁର ବାବା ଏବଂ ତାଙ୍କ ପରିବାର ଲୋକଙ୍କ ନାଁରେ ଏବଂ ପ୍ରାୟ ୨୮ ଏକର ଜମି ବଡ଼ ପୁଅ ତ୍ରିଲୋଚନ ମିଶ୍ରଙ୍କ ନାଁରେ ଥିଲା । ଉତ୍ତର ପ୍ରଦେଶର ବାରାଣାସୀରେ ୧ ଏକର ଜମି, ଛତ୍ରପୁରରେ ଜମି ଜବରଦଖଲ,  କାକଟପୁରରେ ଜବର ଦଖଲ ହୋଇ ଝାଉଁ ଜଙ୍ଗଲ ସୃଷ୍ଟି କରିଥିବା ପ୍ରାୟ ୮ ଏକର ଜବରଦଖଲ ଜମି ସହ କଲିକତା ଓ ବିହାରରେ ମଧ୍ୟ ସୁରବାବାଙ୍କ ଜମିଥିବା କ୍ରାଇମବ୍ରାଞ୍ଚ ପ୍ରକାଶ କରିଥିଲା । ।

## ଆଧାର 
ଶ୍ରେଣୀ:ଓଡ଼ିଶାର ଲୋକ
ଅମୃତେଶ୍ୱର ମନ୍ଦିର , ଅମୃତପୁରା

ଅମୃତେଶ୍ୱର ମନ୍ଦିର ()ଭାରତୀୟ ରାଜ୍ୟ କର୍ଣାଟକ ଚିକମାଗାଲୁର ଜିଲ୍ଲାର ଚିକମାଗଲୁର ସହରଠାରୁ 67 କିଲୋମିଟର ଦୁରବର୍ତୀ ଅମୃତପୁରା ଗ୍ରାମରେ ଅବସ୍ଥିତ । ଏହି ମନ୍ଦିର ୧୧୯୬ ମସିହାରେ ହୋୟଶାଳା ରାଜା ବୀର ବଲ୍ଲଳ IIଙ୍କ ସେନାପତି ଅମୃତେଶ୍ୱର ଦଣ୍ଡନାୟକଙ୍କଦ୍ୱାରା ନିର୍ମିତ ହେଇଥିଲା । 

## ଅମୃତେଶ୍ୱର ମନ୍ଦିର 
ବାଆଁ|thumb|୧୧୯୬ ଶତାବ୍ଦୀର ମନ୍ଦିର )
ବାଆଁ|thumb|ମୁକ୍ତ  *ମନ୍ତପ* (ହଲ ) ଉଜ୍ଜ୍ୱଳ ସ୍ତମ୍ଭ ସବୁ ସହ , ଅମୃତପୁରା ମନ୍ଦିରରେ
[ଡାହାଣ|thumb|*[କୀର୍ତ୍ତିମୂଖ|କୀର୍ତ୍ତିମୂଖ* କ୍ଷୋଦିତ ଚିତ୍ରଣ  *ଶିଖର* (ସ୍ତମ୍ଭ ) ଅମୃତପୁରାଠାରେ ]]
ଡାହାଣ|thumb|୧୦୬ ମସିହାର କନ୍ନଡ ସିଲାଲେଖ
ଏହି ମନ୍ଦିର ପ୍ରାଚୀନ ହୋୟଶାଳା ସ୍ଥାପତ୍ୟ କଳା ଅନୁସାରେ ନିର୍ମିତ ହେଇଥିଲା । ଏହା ମଧ୍ୟରେ ଏକ ବିଶାଳ ମନ୍ତପ ବା ହଲ ରହିଛି । ଏହି ହଲ ମଧ୍ୟରେ ସମଦୂରତାରେ ଗୋଲାକାର ଖୋଦନ ଚିତ୍ର ସହ  ସ୍ତମ୍ଭ ମାନ ରହିଛି ।   

## ଗ୍ୟାଲେରି 

File:Profile of shrine in Amrutesvara temple at Amruthapura.JPG|ବାହ୍ୟ ସ୍ତମ୍ଭର ଦୃଶ୍ୟ 
File:Mantapa outer wall articulation in Amrutesvara temple at Amruthapura.JPG|ସୂକ୍ଷ୍ମ କଳା ସମ୍ମିଳିତ କାନ୍ଥ 
File:Shrine wall relief at Amruteshvara temple in Amruthapura, Chikkamagaluru district.JPG|ଅମୃତପୁରା ମନ୍ଦିର କାନ୍ଥରେ ଶିଳା କୃତି 
File:Outer wall relief at Amruteshvara temple in Amruthapura, Chikkamagaluru district.JPG|ଅମୃତପୁରା ମନ୍ଦିର କାନ୍ଥରେ ଶିଳା କୃତି
File:Wall decoration in relief in Amrutesvara temple at Amruthapura.JPG|ଅମୃତପୁରା ମନ୍ଦିର କାନ୍ଥରେ ଶିଳା କୃତି
File:Close up of outer wall relief at Amruteshvara temple in Amruthapura, Chikkamagaluru district.JPG|Close up of wall relief at Amrutesvara temple, Amruthapura
File:Wall Carving at Amrutesvara Temple in Chikkamagaluru district.jpg|ଅମୃତପୁରା ମନ୍ଦିର କାନ୍ଥରେ ଶିଳା କୃତି
File:Battle scene in relief in Amruthesvara Temple at Amruthapura in Chikkamagaluru district.jpg|ଅମୃତପୁରା ମନ୍ଦିର କାନ୍ଥରେ ଶିଳା କୃତି 
File:Mythological scene from the Hindu legend in relief in the Amrutesvara temple at Amruthapura.JPG|ଅମୃତପୁରା ମନ୍ଦିର କାନ୍ଥରେ ଶିଳା କୃତି a
File:Scene from the Hindu legend in relief in the Amrutesvara temple at Amruthapura.JPG|ଅମୃତପୁରା ମନ୍ଦିର କାନ୍ଥରେ ଶିଳା କୃତି 
File:Perforated window art at mantapa entrance in Amrutesvara temple at Amruthapura.JPG|ଅମୃତପୁରା ମନ୍ଦିର କାନ୍ଥରେ ଜାଲି କାମ ଝରକା 
File:Hindu deity sculpture in the Amrutesvara temple at Amruthapura 1.JPG|ଅମୃତପୁରା ମନ୍ଦିର କାନ୍ଥରେ ଶିଳା କୃତିରେ ହିନ୍ଦୁ ଦେବାଦେବୀ 
File:Domical ceiling art in Amrutesvara temple at Amruthapura.JPG|ସ୍ତୁପାକାର ଛତରେ କଳା କୃତି 
File:Domical ceiling art in Amrutesvara temple at Amruthapura 1.JPG|ସ୍ତୁପାକାର ଛତରେ କଳା କୃତି 
File:Domical ceiling art in Amrutesvara temple at Amruthapura 6.JPG|ସ୍ତୁପାକାର ଛତରେ କଳା କୃତି 
File:Wall Sculpture at Amrutesvara Temple in Chikkamagaluru district.jpg|କାନ୍ଥରେ କ୍ଷୋଦିତ କଳା କୃତି 
File:Decorative swirls on mantapa wall at Amruteshvara temple in Amruthapura, Chikkamagaluru district.JPG|ମଣ୍ଡପର ବାହ୍ୟ କାନ୍ଥରେ ଖୋଦିତ କଳା 

## ନୋଟ ସବୁ 
## ପୁନଶ୍ଚ ଦେଖଣା 
* Hoysala architecture
* Chikkamagaluru District

## ଆଧାର 
* Gerard Foekema, A Complete Guide to Hoysala Temples, Abhinav, 1996 
* Suryanath U. Kamath, A Concise history of Karnataka from pre-historic times to the present, Jupiter books, 2001, MCC, Bangalore (Reprinted 2002)  LCCN:80905179, OCLC:7796041.

## ବାହାର ଲିଙ୍କ 
* Architectural marvel
ବିମଳା ମନ୍ଦିର, ଗୋବର୍ଦ୍ଧନ ପୀଠ

**ବିମଳା ମନ୍ଦିର** ପୁରୀ ଗୋବର୍ଦ୍ଧନ ପୀଠ ପରିସର ମଧ୍ୟସ୍ଥ ଦେବୀ ବିମଳାଙ୍କର ଏକ ପ୍ରାଚୀନ ଆସ୍ଥାନ । ୨୦୧୭ ଜାନୁଆରୀ ୧୮ତାରିଖରେ ସେଠାରେ ବିମଳାଙ୍କ ଏକ ନୂତନ ମନ୍ଦିର ପ୍ରତିଷ୍ଠା ହୋଇଥିଲା ।

## ଇତିହାସ
ଶ୍ରୀମନ୍ଦିରରେ ବିମଳାଙ୍କ ମନ୍ଦିର ମୂଳପୀଠ ହୋଇଥିବାବେଳେ ଗୋବର୍ଦ୍ଧନ ମଠରେ ଗାଦି ପୀଠ ରହିଛି । ଏଠାରେ ମଧ୍ୟ ଶ୍ରୀଜଗନ୍ନାଥ ଓ ମା’ ବିମଳାଙ୍କ ପୂଜା ଶହଶହ ବର୍ଷ ଧରି ଚାଲିଛି ।
୨୫୦୦ ବର୍ଷତଳେ ଆଦିଶଙ୍କରାଚାର୍ଯ୍ୟ ଶ୍ରୀମନ୍ଦିରକୁ ପୁନଃପ୍ରତିଷ୍ଠା କରିବା ସହ ଗୋବର୍ଦ୍ଧନ ପୀଠର ସ୍ଥାପନା କରିଥିଲେ । ଏଠାରେ ଇଷ୍ଟ ଦେବତା ମହାପ୍ରଭୁ ଶ୍ରୀଜଗନ୍ନାଥ, ଇଷ୍ଟଦେବୀ ମା’ ବିମଳା ଓ ତୀର୍ଥ ମହୋଦଧି । ଆବାହମାନ କାଳରୁ ପ୍ରତ୍ୟେକ ଦିନ ମହାପ୍ରଭୁଙ୍କର ଖେଇ(ଖେଚୁଡ଼ି ଭୋଗ) ଗୋବର୍ଦ୍ଧନ ପୀଠକୁ ଆସିଥାଏ । ଏଠାରେ ମା’ ବିମଳାଙ୍କୁ ସମର୍ପଣ ହୋଇ ସାଧୁସନ୍ଥଙ୍କୁ ପ୍ରଦାନ କରାଯାଏ । 
ଶ୍ରୀମନ୍ଦିରରେ ବିମଳା ବାମାଚାର ପଦ୍ଧତିରେ ପୂଜା ପାଉଥିବା ବେଳେ ଏଠାରେ ମା’ଙ୍କୁ ପରମ ବୈଷ୍ଣବୀ ରୂପରେ ଦକ୍ଷିଣାଚାର ପଦ୍ଧତିରେ ପୂଜା ହୋଇଥାଏ । 

## ଗଠନ ଓ ବୈଶିଷ୍ଟ୍ୟ
୨୦୧୨ମସିହାରୁ ୪ ବର୍ଷ ଧରି ଦ୍ୱିତୀୟ ବିମଳା ମନ୍ଦିର ନିର୍ମାଣ ଚାଲିଥିଲା । 

## ଶ୍ରୀମନ୍ଦିର ସେବାୟତଙ୍କ ବିରୋଧ
ଜଗନ୍ନାଥ ମନ୍ଦିର ପରିସରରେ ଏକ ବିମଳା ମନ୍ଦିର ଥିବାବେଳେ ଏହା ନିକଟରେ ଅନ୍ୟ ଏକ ମନ୍ଦିର ପ୍ରତିଷ୍ଠା ହେଲେ ଜଗନ୍ନାଥ ସଂସ୍କୃତି ଉପରେ ଆଞ୍ଚ ଆସିବା ସନ୍ଦେହ କରି ୨୦୧୬ ମସିହା ନଭେମ୍ବରରେ ଶ୍ରୀମନ୍ଦିର ସେବାୟତମାନେ ବିରୋଧ କରିଥିଲେ । ପ୍ରତିଷ୍ଠାକୁ ନେଇ ଉଠିଥିବା ବିବାଦ ଉପରେ ପୁରୀ ଶଙ୍କରାଚାର୍ଯ୍ୟ ଓ ଗଜପତି ମହାରାଜା ଦିବ୍ୟସିଂହ ଦେବ ସ୍ପଷ୍ଟୀକରଣ ଦେବାପରେ ସେବାୟତମାନେ ଶାନ୍ତ ହୋଇଥିଲେ ।

## ଆଧାର
ଶ୍ରେଣୀ:ହିନ୍ଦୁ ଦେବତା
ଶ୍ରେଣୀ:ଶକ୍ତି ପୀଠ
ଶ୍ରେଣୀ:ପୁରୀ ଜିଲ୍ଲା
ଜାଳିକାଟୁ

**ଜାଳିକାଟୁ ** ତାମିଲଅଧିବାସୀଙ୍କ ଏକ ମନୋରଞ୍ଜନଧର୍ମୀ କ୍ରୀଡ଼ା । ତାମିଲନାଡ଼ୁର ଗାଁଠୁ ସହର ପର୍ଯ୍ୟନ୍ତ ବିଭିନ୍ନ ସ୍ଥାନରେ ବିଶେଷ କରି ପୋଙ୍ଗଲ ଅବସରରେ ଜାଳିକାଟୁ କ୍ରୀଡ଼ା ଆୟୋଜନ କରାଯାଇଥାଏ ।

(ଇଂରାଜୀ: Jallikattu) (ତାମିଲ:  ஜல்லிக்கட்டு ଅନ୍ୟନାମ: சல்லிக்கட்டு, ஏறுதழுவல், மஞ்சு விரட்டு) 
ଏକ ପ୍ରାଚୀନ ଷଣ୍ଢ କ୍ରୀଡ଼ା । ଜାଳିକାଟୁ ଦୁଇଟି ଶବ୍ଦର ସମାହାର । ସାଲ୍ଲୀ ଅର୍ଥ ମୁଦ୍ରା ଓ କାଟ୍ଟୁର ଅର୍ଥ ହେଉଛି ପୁଡ଼ିଆ । ଷଣ୍ଢର ଶିଙ୍ଗରେ ପୁରସ୍କାର ରାଶି ଥିବା ଏକ ପୁଡ଼ିଆ ବାନ୍ଧି ଦିଆଯାଇଥାଏ । ଜେଲିକଟ (jellicut) ପ୍ରଜାତିର ଦେଶୀ ଷଣ୍ଢ ଏଥିରେ ଅଂଶ ଗ୍ରହଣ କରନ୍ତି । ୪୦୦-୧୦୦ଖ୍ରୀଅ ସମୟରୁ ଜାଳିକାଟୁ ପରିଚିତ ହୋଇଥିବାର ଶୁଣାଯାଏ । ଏହା ପ୍ରାଚୀନ ସଭ୍ୟତାର ତାମିଲନାଡୁର 'ମୁଲିଆ' ଭୌଗଳିକ କ୍ଷେତ୍ରର ଆୟାରମାନଙ୍କର ସାଧାରଣ ଖେଳ ।

ଜାଳିକାଟୁ ସମୟରେ ଏକ ଧାବମନ ଉଗ୍ର ଷଣ୍ଢକୁ ଜନଗହଳି ମଧ୍ୟଙ୍କୁ ଛାଡ଼ିଦିଆଯାଏ । ଏଥିରେ ଅଂଶଗ୍ରହଣ କରୁଥିବା ଯୁବକମାନେ ଷଣ୍ଢର କୁଜକୁ ଧରି ଚଢ଼ି ଯେତେ ଅଧିକ ସମୟ ପାରିବେ ବସିରହିବାକୁ ଚେଷ୍ଟା କରନ୍ତି । ଷଣ୍ଢକୁ ଆୟତ୍ତ କରି ତାକୁ ଅଟକାଇଥାଆନ୍ତି । ଗ୍ରାମବାସୀ ଦେଶୀ ଷଣ୍ଢଗୁଡ଼ିକୁ କେବଳ ଏଇ ଖେଳ ପାଇଁ ପ୍ରଜନନ କରାଇ ପାଳିଥାନ୍ତି । ଏଇ ମନ୍ଦିର ଷଣ୍ଢ ଗ୍ରାମର ସମସ୍ତ ଗୃହ ପାଳିତ ପଶୁଙ୍କ ମୁଖିଆ ହୋଇଥାନ୍ତି । ବିଶେଷ ପାର୍ବଣ ଦିନମାନଙ୍କରେ ମନ୍ଦିର ଷଣ୍ଢମାନଙ୍କ ପୂଜାର୍ଚ୍ଚନା କରାଯାଏ । ଜାଳିକାଟୁଖେଳରେ ଯୋଗଦେବାକୁ ପୁରସ୍କାରମାନ ଘୋଷଣା କରାଯାଇ ଯୁବକମାନଙ୍କୁ ଯୋଗଦେବା ପାଇଁ ଆକୃଷ୍ଟ ଓ ଉତ୍ସାହିତ କରାଯାଏ । ଖେଳ ପରେ ଦୁର୍ବଳ ଷଣ୍ଢମାନଙ୍କୁ ଘରୋଇକ୍ଷେତ୍ରରେ ନିୟୋଜିତ କରାଯାଏ । ଧରାଶାୟୀ ହୋଇନଥିବା ଲଢ଼ୁଆ ଷଣ୍ଢମାନଙ୍କୁ ଗାଈଙ୍କ ସହ ପ୍ରଜନନ କରି ଉତ୍ତମ ପିଢ଼ି ବାଛୁରୀ ପାଇବା ସକାଶେ ରଖାଯାଏ ।

## ବିବାଦ
ଏହା ଏକ ରକ୍ତ ସଂଘର୍ଷର ଖେଳ । ଏଥିରେ ମୃତାହତ ହେବାର ସମ୍ଭାବନା ବେଶୀ ରହିଥାଏ । ୨୦୧୦ରୁ ୨୦୧୪ ମସିହା ମଧ୍ୟରେ ଜାଳିକାଟୁ କ୍ରୀଡ଼ା ସମୟରେ ପାଖାପାଖି ୧,୧୦୦ ଆହତ ଓ ୧୭ଟି ମୃତ୍ୟୁ ଘଟଣା ଘଟିଥିଲା । ଗତ ଦୁଇ ଦଶନ୍ଧିରେ ୨୦୦ରୁ ଅଧିକ ଲୋକ ଏଥିରେ ଅଂଶ ଗ୍ରହଣ କରି ମୃତ୍ୟୁବରଣ କରିଥିଲେ । ୨୦୦୪ମସିହାରୁ ପେଟା ଭାରତ ଜାଳିକାଟୁକୁ ରକ୍ତର ଖେଳ ଜୀବଜନ୍ତୁଙ୍କ ଉପରେ ଅତ୍ୟାଚାର ଦର୍ଶାଇ ବିରୋଧ ପ୍ରଦର୍ଶନ କରିଆସୁଥିଲା ।  ୨୦୧୪ ମସିହାରେ ଜାଳିକାଟୁକୁ ବିରୋଧ କରି ଅନେକ ପଶୁ କାର୍ଯ୍ୟକର୍ତ୍ତା ଏହା ଉପରେ ପ୍ରତିବନ୍ଧକ ଲଗାଇବାକୁ ସୁପ୍ରିମ କୋର୍ଟଙ୍କ ଦ୍ୱାରସ୍ଥ ହୋଇଥିଲେ । ପଶୁ କ୍ରୁରତା ନିବାରଣ ଆଇନ-୧୯୬୦କୁ ଏହା ବିରୁଦ୍ଧାଚରଣ କରୁଥିବାରୁ ସୁପ୍ରିମକୋର୍ଟ ଏକ ମାମଲାରେ ଜାଳିକାଟୁକୁ ନିଷେଦ୍ଧ କରିବା ପାଇଁ ରାୟ ଦେଇଥିଲେ ।
୨୦୧୬ ଜାନୁଆରୀ ୭ତାରିଖରେ କେନ୍ଦ୍ର ସରକାର ଏହି ଖେଳରେ ଷଣ୍ଢ ବ୍ୟବହାର ନେଇ ସବୁଜ ସଙ୍କେତ ଦେଇ ଅଧିସୂଚନା ଜାରି କରିଥିଲେ । ପରମ୍ପରା ଅନୁସାରେ ଜାଳିକାଟୁ ଖେଳରେ ଷଣ୍ଢର ବ୍ୟବହାର କରାଯାଇପାରିବ ବୋଲି ସରକାର ମତ ରଖିଥିଲେ । ଏହାକୁ ନେଇ କୋର୍ଟ ସରକାରଙ୍କଠାରୁ ଜବାବ ମାଗିବା ସହ ୨୦୧୪ରେ ସର୍ବୋଚ୍ଚ ନ୍ୟାୟାଳୟ ଜାଳିକାଟୁ ଉପରେ ଲଗାଇଥିବା କଟକଣାର ଉଲ୍ଲଙ୍ଘନ କରାଯାଇପାରିବ ନାହିଁ ବୋଲି କହିଥିଲେ ।

୨୦୧୭ ମସିହା ଜାନୁଆରୀ ୧୪ ତାରିଖରୁ ଜାଳିକାଟୁ ଉପରୁ କଟକଣା ହଟାଇ ଏହାକୁ ପ୍ରଦର୍ଶନ କରିବା ପାଇଁ ଚେନ୍ନାଇର ମାରିନା ବିଚଠାରେ ସପକ୍ଷବାଦୀ ବିକ୍ଷୋଭକାରୀମାନେ ଏକତ୍ରିତ ହୋଇ ମାନବ ଶୃଙ୍ଖଳ ଗଠନ କରିଥିଲେ । ଏଥିରେ ବିଭିନ୍ନ ଦଳର ନେତାଙ୍କ ସମେତ ତାମିଲ ସିନେମାର ବହୁ ଅଭିନେତା ମଧ୍ୟ ଯୋଗ ଦେଇଥିଲେ । ଏମାନେ କେନ୍ଦ୍ର ସରକାର ଓ ପିପୁଲ ଫର ଦି ଏଥିକାଲ ଟ୍ରିଟମେଣ୍ଟ ଅଫ ଆନିମଲସ (ପେଟା) ସଂଗଠନ ବିରୋଧରେ ନାରାବାଜି କରିଥିଲେ ।  

## ଆଧାର
ଶ୍ରେଣୀ:ଜୀବଜନ୍ତୁ ବ୍ୟବହୃତ ହେଉଥିବା ଖେଳ
ଲେଭାମିସୋଲ

**ଲେଭାମିସୋଲ** (ଇଂରାଜୀ ଭାଷାରେ **Levamisole**, ବିକ୍ରୟ ନାମ **ଏର୍ଗାମିସୋଲ**/**Ergamisol**) ଏକ ଔଷଧ ଯାହା ପରଜୀବୀ ସଂକ୍ରମଣରେ ଦିଆଯାଏ । ଏହା ବିଶେଷତଃ ଗୋଲ କୃମି ଓ ଅଙ୍କୁଶକୃମି ସଂକ୍ରମଣରେ ଦିଆଯାଏ&nbsp;।  ଏହା ପାଟିରେ ଦିଆଯାଏ । 	

ଏହାର ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି, ମୁଣ୍ଡବଥା ଓ ମୁଣ୍ଡବୁଲା ଇତ୍ୟାଦି ଲକ୍ଷଣ ଦେଖାଯାଏ । ଏହା ସ୍ତନ୍ୟପାନ (breastfeeding) ସମୟରେ ଓ ଗର୍ଭାବସ୍ଥାର ତୃତୀୟ ଟ୍ରାଇମେସ୍ଟରରେ (third trimester) ଦିଆଯାଏନାହିଁ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହାର ଏକ କୋର୍ଷ ଚିକିତ୍ସା ଖର୍ଚ୍ଚ ପ୍ରାୟ ୦.୧୮ରୁ ୦.୩୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ସୂତ୍ରରେ ମିଳେନାହିଁ । ପଶୁମାନଙ୍କ ଡିୱର୍ମର (dewormer) ଭାବରେ ଏହା ବ୍ୟବ‌ହାର କରାଯାଏ ।

## ଆଧାର 
ଶ୍ରେଣୀ:ଔଷଧ
ଚିତ୍ତରଞ୍ଜନ ପାର୍କ

**ଚିତ୍ତରଞ୍ଜନ ପାର୍କ ** (Bengali: চিত্তরঞ্জন পার্ক), ଭାରତୀୟ ରାଜଧାନୀ ଦିଲ୍ଲୀ ମହାନଗରର ଦକ୍ଷିଣାଞ୍ଚଳରେ ଅବସ୍ଥିତ ଏକ  ସମ୍ଭ୍ରାନ୍ତ ଆବାସିକ ଅଞ୍ଚଳ । ଏହାକୁ ୧୯୬୦ ମସିହାରେ ପୂର୍ବ ପାକିସ୍ଥାନର ସ୍ଥାନାନ୍ତରିତ ବ୍ୟକ୍ତିଙ୍କ ଆବାସ (UPDP) ଭାବରେ ସ୍ଥାପନ କରାଯାଇ ଏଠାରେ ବହୁ ସଂଖ୍ୟକ ବଙ୍ଗାଳୀ ସଂପ୍ରଦାଯର ଲୋକଙ୍କ ଆବାସ ରହିଛି । ଏହାକୁ ୧୯୮୦ ମସିହାରେ ଦେଶାବନ୍ଧୁ ଚିତ୍ତରଞ୍ଜନ ଦାସଙ୍କ ନାମରେ ପୁନର - ନାମିତ କରାଯାଇଥିଲା । ଏଠାରେ କଲିକତା ସହର ସଦୃଶ ରାସ୍ତାକଡ ଖାଦ୍ୟ ଷ୍ଟଲ , ମାଛ ବଜାର , ମନ୍ଦିର ଓ ସଂସ୍କୃତିକ କେନ୍ଦ୍ର ରହିଛି । ଏଠାରେ ଦୁର୍ଗାପୂଜା , କାଳୀ ପୂଜା ବହୁ ଆଡମ୍ବର ସହକାରେ ପାଳିତ ହେଇଥାଏ । 

## ଇତିହାସ 
 ଭାରତ ବିଭାଜନ ସମୟରେ ପୂର୍ବ ବଙ୍ଗ ଅଞ୍ଚଳ ପାକିସ୍ଥାନକୁ ଯିବାରୁ ବହୁ ସଂଖ୍ୟକ ଲୋକ ଶରଣାର୍ଥୀ ଭାବରେ ଭାରତକୁ ଆସି ରହିଲେ । ଭାରତ ସରକାରଙ୍କ ଅଧୀନରେ କାର୍ଯ୍ୟ କରୁଥିବା ସେହି ଅଞ୍ଚଳର ବଙ୍ଗାଳୀ ସଂପ୍ରଦାଯର ଅନେକ ବ୍ୟକ୍ତି ପରିବାର ସହ ଦିଲ୍ଲୀରେ ବସବାସ କଲେ ।ଚନ୍ଦ୍ର କୁମାର ମୁଖାର୍ଜୀ , ଆଶୁତୋଷ ଦତ୍ତ , ତତ୍ କାଳୀନ ମୁଖ୍ୟ ନିର୍ବାଚନ ଆୟୋଗ ଶ୍ୟାମପ୍ରସନ୍ନ ସେନବର୍ମା ଆଦି ବିଶିଷ୍ଟ ବଙ୍ଗାଳୀ ବ୍ୟକ୍ତିଙ୍କ ପ୍ରଚେଷ୍ଟାଦ୍ୱାରା ୧୯୬୦ ମସିହାରେ ଭାରତ ସରକାର ଦକ୍ଷିଣ ଦିଲ୍ଲୀ ଅଞ୍ଚଳରେ ଥିବା ଅନାବାଦି ଅରଣ୍ୟ ଜମି ଦିଲ୍ଲୀରେ ରହୁଥିବା ଶରଣାର୍ଥୀ ମାନଙ୍କୁ ପ୍ରଦାନ କରାଯାଇଥିଲା । ସେଠାରେ ସେମାନେ ବାସ ଗୃହ ନିର୍ମାଣ କରି ରହିଲେ । ସେହି ଜାଗା ୯୯ ବର୍ଷ ପାଇଁ ଲିଜ ସୂତ୍ରରେ ଦିଆଯାଇଥିଲା , କିନ୍ତୁ ପରେ ସ୍ଥାୟୀ ଭାବରେ ଦିଆଗଲା   ତଥା ବଙ୍ଗୀୟ ସମାଜ କର୍ଜୟାଳୟ ସ୍ଥାପିତ ହେଇଥିଲା । ଏହି ଅଞ୍ଚଳ ଚତୁର୍ଦିଗରେ କାଳକାଜୀ , ଗ୍ରେଟର କୈଲାଶ II , ଅଳକାନନ୍ଦା ଓ ଗୋବିନ୍ଦପୁରୀ ଇଲାକା ରହିଛି । ନେହେରୁ ପ୍ଲେସ ମଧ୍ୟ ଏହା ନିକଟବରତି ସ୍ଥାନରେ ରହିଛି । 
ଡାହାଣ|thumb|276x276_ପିକସେଲ|ଚିତ୍ତରଞ୍ଜନ ପାର୍କ କାଳୀ ମନ୍ଦିରରେ କାଲୀ ପ୍ରତିମୂର୍ତି

## ଜନବସତି 
ମୁଖ୍ଯତଃ ପୂର୍ବ ବଙ୍ଗର ଶରଣାର୍ଥୀ ଭାରତୀୟ ମାନଙ୍କୁ ପ୍ଲଟ ଦିଆଯାଇଥିଲେ ମଧ୍ୟ କାଳ କ୍ରମେ ତାହା ପୁନର-ବିକ୍ରୟ ହେଇ ଅନ୍ୟ ଅଧିବାସୀମାନେ ମଧ୍ୟ ସେଠାରେ ରହୁଛନ୍ତି । ଅଧିକ ସଂଖ୍ୟାରେ ପୂର୍ବତନ ସରକାରୀ କର୍ମଚାରୀ , ଅଧ୍ୟାପକ ଓ ଅନ୍ୟ କର୍ମଚାରୀ ଓ ଅଧିକାରୀମାନେ ସେଠାରେ ରହନ୍ତି । 

### ବଙ୍ଗାଳୀ ସଂପ୍ରଦାଯଙ୍କ କେନ୍ଦ୍ର ସ୍ଥଳୀ 
 ସ୍ୱାଧୀନତାର ବହୁ ପୂର୍ବରୁ ୧୭୦୦ ଶତାବ୍ଦୀରୁ ମଧ୍ୟ ଅନେକ ସଂଖ୍ୟାରେ ବଙ୍ଗାଳୀ ପରିବାର ଦିଲ୍ଲୀରେ ଆସି ସ୍ଥାୟୀ ଭାବରେ ବସବାସ କରୁଥିଲେ । ଦିଲ୍ଲୀର ତିସ ହଜାରି ଅଞ୍ଚଳରେ ଦିଲ୍ଲୀ ସହରର ପ୍ରଥମ କାଳୀ-ବାରି ମଧ୍ୟ ସ୍ଥାପିତ ହେଇଥିଲା । ମୂଳତଃ ପଶ୍ଚିମ ବଙ୍ଗରେ ବଡ ଧାରଣରେ ପାଳିତ ହଉଥିବା ଦୂର୍ଗା ପୂଜା ଓ କାଳୀ  ପୂଜା ବଙ୍ଗୀୟମାନେ ଦିଲ୍ଲୀକୁ ଆଣିଥିଲେ । ୧୮୪୨ ମସିହାରେ ଦିଲ୍ଲୀରେ ସାର୍ବଜନୀନ ଆକାରରେ ଦୁର୍ଗାପୂଜାର ପ୍ରଚଳନ ହେଇଥିଲା । ୧୯୪୭ ମସିହା ପରେ ବହୁ ସଂଖ୍ୟାରେ ବଙ୍ଗାଳୀ ପରିବାର ଦିଲ୍ଲୀ ଆସିବାରୁ ସେମାନେ ତିମିରପୁର ଅଞ୍ଚଳ କାରୋଲ ବାଗ ଓ ଦକ୍ଷିଣ ଦିଲ୍ଲୀ ଅଞ୍ଚଳରେ ସ୍ଥାପିତ ହେଲେ । i.

ଚିତ୍ତରଞ୍ଜନ ପାର୍କ ହେଲା ପରେ ଏହା ବଙ୍ଗାଳୀ ସଂପ୍ରଦାଯର ମୁଖ୍ୟ ସଂସ୍କୃତିକ ଓ ସାମାଜିକ ଯୋଗାଯୋଗ କେନ୍ଦ୍ର ହେଲା । ସେଠାରେ ନିୟମିତ ଭାବରେ ବଙ୍ଗାଳୀ ନାଟକ , ସଂଗୀତ ପରିବେଷଣ ହେଇଆସୁଛି ଓ ଅନେକ ସମୟରେ ପଶ୍ଚିମ ବଙ୍ଗ ତଥା ବାଂଲା ଦେଶରୁ କଳାକାରମାନେ ଆସି ପରିବେଷଣ କରିଥାନ୍ତି । ଏଠାରେ ଥିବା ବଜାରରେ ମାଛ , ବଙ୍ଗାଳୀ ମିଷ୍ଠାନ୍ନ ଓ ଅନ୍ୟ ବଙ୍ଗୀୟ ଦ୍ରବ୍ଯ ଉପଲବ୍ଧ ହେଇଥାଏ ।   
ଡାହାଣ|thumb|300x300_ପିକସେଲ|୨୦୦୮ମସିହା ସାର୍ବଜନୀନ ଦୁର୍ଗ ପୂଜାର ମେଢ

## ଗମନାଗମନ 
ଏଠାରୁ ଇନ୍ଦିରା ଗାନ୍ଧୀ ଅନ୍ତର୍ଜାତିକ ବିମାନ ବନ୍ଦର ୧୭ କିଲୋମିଟର , ନୂଆ ଦିଲ୍ଲୀ ରେଳ ଷ୍ଟେସନ ୧୬ କିଲୋମିଟର ନିଜାମୁଦ୍ଦିନ ରେଳ ଷ୍ଟେସନ ୯ କିଲୋମିଟର ଦିଲ୍ଲୀ ମେଟ୍ରୋ ଷ୍ଟେସନ ୧ କିଲୋମିଟର ଦୂରରେ ଅବସ୍ଥିତ । 

## ପୁନଶ୍ଚ ଦେଖଣା 
* Areas And Zones of New Delhi
* www.crpark.communitysamvada.com 

କନ୍ନାଟ ପ୍ଲେସ 

## ଆଧାର 
## ବାହାର ଲିଙ୍କ 
* CR Park Website 
* Chittaranjan Park Markets at YouTube
ପାଇରାଣ୍ଟେଲ

**ପାଇରାଣ୍ଟେଲ** (ଇଂରାଜୀ ଭାଷାରେ **Pyrantel**) ଏକ ଔଷଧ ଯାହା ଅନେକ ପ୍ରକାରରର ପରଜୀବୀ ସଂକ୍ରମଣର (parasitic worm infection) ଚିକିତ୍ସାରେ ଦିଆଯାଏ । ଏହି ପରଜୀବୀମାନଙ୍କ ମଧ୍ୟରେ ଗୋଲ କୃମି, ଅଙ୍କୁଶକୃମି, ଏଣ୍ଟେରୋବାଏସିସ (enterobiasis) ବା (pinworm infection), ଟ୍ରାଇକୋସ୍ଟ୍ରୋଙ୍ଗିଲିଆସିସ (trichostrongyliasis), ଓ ଟ୍ରିଚିନେଲୋସିସ (trichinellosis) ଇତ୍ୟାଦିଙ୍କ ନାମ ଉଲ୍ଲେଖନୀୟ ।. ଏହି ଔଷଧ ପାଟିରେ ଦିଆଯାଏ । 

ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡବଥା, ମୁଣ୍ଡବୁଲା, ନିଦ୍ରା ସମସ୍ୟା ଓ ରାସ ଇତ୍ୟାଦି ଲକ୍ଷଣ ଦେଖାଯାଏ । ଯକୃତ ରୋଗ ଥିଲେ ଅଳ୍ପ ମାତ୍ରା ଦିଆଯାଏ । ସେହିଭଳି ସ୍ତନ୍ୟପାନରେ କୌଣସି ସମ୍ଭାବ୍ୟ ହାନୀ ନିମନ୍ତେ ଅନୁଶୀଳନ ହୋଇନାହିଁ ।

ପାଇରାଣ୍ଟେଲ ବିଷୟ ପ୍ରଥମେ ସନ ୧୯୬୫ରେ ବର୍ଣ୍ଣନା କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ଏହାର ଏକ କୋର୍ଷର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ ୨୫ ଆମେରିକୀୟ ଡଲାରରୁ କମ୍ । କେତେକ ପଶୁଙ୍କର ରୋଗ ଚିକିତ୍ସା ନିମନ୍ତେ ମଧ୍ୟ ଏହା ଦିଆଯାଏ ।

## ଆଧାର 
ଶ୍ରେଣୀ:ଔଷଧ
ପ୍ରୋଗୁଆନିଲ

**ପ୍ରୋଗୁଆନିଲ** (ଇଂରାଜୀ ଭାଷାରେ **Proguanil**, ଅନ୍ୟ ନାମ **କ୍ଲୋରୋଗୁଆନାଇଡ**/**କ୍ଲୋରଗୁଆନାଇଡ**) ଏକ ଔଷଧ ଯାହା ମ୍ୟାଲେରିଆ ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ଦିଆଯାଏ । ଅଧିକାଂଶ କ୍ଷେତ୍ରରେ ଏହା କ୍ଲୋରୋକୁଇନ ବା ଆଟୋଭାକ୍ୱୋନ (atovaquone) ସ‌ହିତ ଦିଆଯାଏ । ସାମାନ୍ୟ କ୍ଲୋରୋକୁଇନ ଅବରୋଧ (resistant) କେଶ୍‌ରେ କ୍ଲୋରୋକୁଇନ ସ‌ହିତ ପ୍ରୋଗୁଆନିଲ ଦିଆଯାଏ । 

ପ୍ରୋଗୁଆନିଲ ଅତି କମ୍‌ରେ ସନ ୧୯୪୫ରୁ ଅନୁଶୀଳନ ହୋଇଆସିଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ  । ବିକାଶଶୀଳ ଦେଶମାନଙ୍କରେ (developing world) ଏହାର ଏକ ଦିନ‌ର ହୋଲସେଲ ମୂଲ୍ୟ ପ୍ରାୟ ୦.୧୦ରୁ ୦.୫୦ ଆମେରିକୀୟ ଡଲାର । କାନାଡ଼ା ଓ ଯୁକ୍ତରାଷ୍ଟ୍ର ଆମେରିକାରେ ଏହା ମିଶ୍ରିତ ଭାବରେ ଆଟୋଭାକ୍ୱୋନ/ପ୍ରୋଗୁଆନିଲ (atovaquone/proguanil) ଆକାରରେ ମିଳେ ।

## ଆଧାର 
ଶ୍ରେଣୀ:ଔଷଧ
ଡାଇଲକ୍ସାନାଇଡ

**ଡାଇଲକ୍ସାନାଇଡ** (ଇଂରାଜୀ ଭାଷାରେ **Diloxanide**) ଏକ ଔଷଧ ଯାହା ଆମିବାଏସିସ (amoeba infections) ରୋଗର ଚିକିତ୍ସାରେ ବ୍ୟବ‌ହୃତ ହୁଏ । ଡାଇଲକ୍ସାନାଇଡ ଏକ ଆମିବିସାଇଡ ଔଷଧ ଯାହା ଆମିବା କେବଳ ଅନ୍ତନାଳୀରେ (luminal amebicide) ଥିବାବେଳେ ଏହି ଔଷଧ କାମକରେ ।

ସନ ୧୯୫୬ରେ ଡାଇଲକ୍ସାନାଇଡ  ପ୍ରଥମେ ଡାକ୍ତରୀ ବ୍ୟବ‌ହାରରେ ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ  । ସନ ୨୦୧୨ରେ ବ୍ୟବସାୟୀକ ଭିତ୍ତିରେ ଏହା ବିକଶିତ ଦେଶମାନଙ୍କରେ ମିଳେନାହିଁ ।

## ଆଧାର 
ଶ୍ରେଣୀ:ଔଷଧ
ସଲଫାଡାଏଜିନ

**ସଲଫାଡାଏଜିନ** (ଇଂରାଜୀ ଭାଷାରେ **Sulfadiazine**) ଏକ ଆଣ୍ଟିବାୟୋଟିକ (antibiotic)&nbsp;। ଟକ୍ସୋପ୍ଲାଜ୍‌ମୋସିସ (toxoplasmosis) ରୋଗରେ ପାଇରିମେଥାମିନ ସ‌ହିତ ସଲଫାଡାଏଜିନ ଦିଆଯାଏ ଓ ଏହା ଏକ ପସନ୍ଦ‌ଯୋଗ୍ୟ ଚିକିତ୍ସା । ମଧ୍ୟକର୍ଣ୍ଣ ପ୍ରଦାହ ବା ଓଟାଇଟିସ ମିଡିଆ ରୋଗରେ ଏହା ଦ୍ୱିତୀୟ ଧାଡ଼ିର ଚିକିତ୍ସା; ରିଉମାଟିକ ଜ୍ୱର, ସାଙ୍କ୍ରଏଡ (chancroid), କ୍ଲାମିଡିଆ (chlamydia) ରୋଗମାନଙ୍କ ପ୍ରତିଷେଧ ଓ ହେମୋଫାଇଲସ ଇନଫ୍ଲୁଏଞ୍ଜି (Haemophilus influenzae) ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ପାଟିରେ ଦିଆଯାଏ । ଏହା ସଲଫୋନାମାଇଡ (sulfonamide) ଶ୍ରେଣୀର ଏକ ଔଷଧ ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏକ ମାସରେ ଏହି ଔଷଧର ଚିକିତ୍ସା ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ପ୍ରାଜିକ୍ୱାଣ୍ଟେଲ

**ପ୍ରାଜିକ୍ୱାଣ୍ଟେଲ** (ଇଂରାଜୀ ଭାଷାରେ **Praziquantel**, ବିକ୍ରୟ ନାମ **ବିଲଟ୍ରିସାଇଡ**/**Biltricide**) ଏକ ଔଷଧ ଯାହା ଅନେକ ଗୁଡ଼ିଏ ପରଜୀବୀ ସଂକ୍ରମଣର (parasitic worm infection) ଚିକିତ୍ସା ନିମନ୍ତେ ଦିଆଯାଏ । ନିର୍ଦ୍ଦିଷ୍ଟ ଭାବରେ ଏହା ସିସ୍ଟୋସୋମିଆସିସ, କ୍ଲୋନୋର୍କିଆସିସ (clonorchiasis), ଓପିସ୍ଥୋକିଆସିସ (opisthorchiasis), ଫିତାକୃମି ସଂକ୍ରମଣ (tapeworm infection), ସିସ୍ଟିସର୍କୋସିସ, ହାଇଡାଟିଡ ଡିଜିଜ (hydatid disease) ଓ ଅନ୍ୟାନ୍ୟ ଟ୍ରେମାଟୋଡା ସଂକ୍ରମଣରେ (fluke infections) ଦିଆଯାଏ । ଏହି ଔଷଧକୁ ପାଟିରେ ଦିଆଯାଏ । 

ଏହାର ପାର୍ଶ୍ୱ ପ୍ରତିକ୍ରିୟାରେ ନିୟନ୍ତ୍ରଣ ଅଭାବ, ପେଟ ଯନ୍ତ୍ରଣା, ବାନ୍ତି, ମୁଣ୍ଡବଥା ଓ ଆଲର୍ଜି ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହା ଦେଲେ ମଧ୍ୟ ସ୍ତନ୍ୟପାନ ସମୟରେ ଦିଆଯାଏନାହିଁ । ବିକାଶଶୀଳ ଦେଶମାନଙ୍କରେ ଏହାର ଏକ ଦିନର ହୋଲସେଲ ମୂଲ୍ୟ ୦.୪ରୁ ୧୮.୧୫ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୧୦୦ରୁ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ପଶ୍ଚିମ ଓଡ଼ିଶା ବିକାଶ ପରିଷଦ

**ପଶ୍ଚିମ ଓଡ଼ିଶା ବିକାଶ ପରିଷଦ** (ଇଂରାଜୀ: Western Orissa Development Council - WODC) ପଶ୍ଚିମ ଓଡ଼ିଶାର ୧୧ଟି ଜିଲ୍ଲାର ବିକାଶ ତ୍ୱରାନ୍ୱିତ ପାଇଁ ଓଡ଼ିଶା ସରକାରଙ୍କଦ୍ୱାରା ଗଠିତ ସ୍ୱତନ୍ତ୍ର ଏକ ପରିଷଦ ।
 
ବଲାଙ୍ଗୀର, ସୋନପୁର, ବୌଦ୍ଧ,ଦେବଗଡ଼, ବରଗଡ଼, ଝାରସୁଗୁଡ଼ା, ସମ୍ବଲପୁର, କଳାହାଣ୍ଡି, ନୂଆପଡ଼ା, ସୁନ୍ଦରଗଡ଼ ଆଦି ଜିଲ୍ଲାମାନ ଓ ଅନୁଗୋଳର ଆଠମଲ୍ଲିକ ଉପଖଣ୍ଡ ଅପେକ୍ଷାକୃତ କମ ଅଗ୍ରସର ଥିବାରୁ ବିକାଶ ଧାରାରେ ସାମଞ୍ଜସ୍ୟ ଆଣିବାପାଇଁ ରାଜ୍ୟ ସରକାର ପଶ୍ଚିମଓଡ଼ିଶା ବିକାଶ ପରିଷଦ ଗଠନ କରିଥିଲେ । ସମୁଦାୟ ୮୯ଟି ବ୍ଲକ ଏହାର ଅଧୀନସ୍ଥ ଅଟେ । 'ପି ସି ଘଡ଼ାଇ କମିଟି ୧୯୯୪'ଙ୍କ ମତେ ଏଥିମଧ୍ୟରୁ ୩୪ଟି ଅତି ପଛୁଆ, ୨୫ଟି ପଛୁଆ, ୨୫ଟି ବିକାଶ ଉନ୍ମୋଖି ଏବଂ ୫ଟି ବିକଶିତ ବ୍ଲକ ଅଟେ ।

## ଗଠନ ଓ ପରିଚାଳନା
*WODC ଆଇନ ୧୯୯୮* ଅନୁସାରେ ୧୧ ନଭେମ୍ବର ୧୯୯୮ ମସିହାରେ ଏଇ ପରିଷଦ ଗଠିତ ହୋଇଥିଲା । *WODC ଆଇନ ୨୦୦୦* ଅନୁସାରେ ୨୦୦୦ ମସିହା ୫ ନଭେମ୍ବରରେ ପୁନଃଗଠିତ ହୋଇଥିଲା । ଏଥିରେ ଏହି ବିକାଶ ପରିଷଦ ଅଞ୍ଚଳର ବିଭିନ୍ନ ଲୋକପ୍ରତିନିଧିଙ୍କ ସମେତ ବିଷୟ ବିଶେଷଜ୍ଞମାନେ ସଦସ୍ୟ ରହିଥାନ୍ତି ।
### ପାଣ୍ଠି
ରାଜ୍ୟ ବଜେଟ ୮୪ ହଜାର କୋଟିରୁ ଏହି ପରିଷଦକୁ ସରକାର ବର୍ଷକୁ ୧୦୦ କୋଟି ଟଙ୍କା ମଂଜୁର କରିଥାନ୍ତି ।  ସେହି ଅର୍ଥ ପୁନର୍ବାର ପରିଷଦ ଏହା ଅଧୀନ ୧୧ଟି ଜିଲ୍ଲାକୁ ପ୍ରକଳ୍ପ ପ୍ରସ୍ତାବ ହିସାବରେ ଆବଣ୍ଟନ କରିଥାନ୍ତି । 
ପଶ୍ଚିମ ଓଡ଼ିଶା ବିକାଶ ପରିଷଦର ନିଜସ୍ୱ ପାଣ୍ଠି ନାହିଁ । ପ୍ରତିବର୍ଷ ରାଜ୍ୟ ସରକାର ପରିଷଦ ପାଇଁ ଯେଉଁ ବ୍ୟୟବରାଦ କରନ୍ତି ସେଥିରୁ ସମ୍ପୃକ୍ତ ଅଞ୍ଚଳରେ ବିଭିନ୍ନ ଉନ୍ନୟନ କାର୍ଯ୍ୟ ଲାଗି ପରିଷଦ ଜିଲ୍ଲା, ବ୍ଲକ ଏବଂ ପୌର ପ୍ରଶାସନ ମାଧ୍ୟମରେ ଅନୁଦାନ ଦେଇଥାନ୍ତି । ୨୦୧୬ ଡିସେମ୍ବର ଶେଷ ସୁଦ୍ଧା ପରିଷଦ ସମୁଦାୟ ୨୬,୨୨୦ଟି ପ୍ରକଳ୍ପ ପାଇଁ ୧୧୪୮ କୋଟି ୮୭ ଲକ୍ଷ ଟଙ୍କାର ମଞ୍ଜୁରି କରିଥିଲେ । 

## ଅଧିକ ତଥ୍ୟ
* ପରିଷଦ ୱେବସାଇଟ:http://www.wodcodisha.nic.in 
## ବାହାର ଲିଙ୍କ
*Koshal Discussion and Development Forum

* Voice of Western Orissa 
## ଆଧାର
ଧରଣୀଧର ସ୍ୱୟଂଶାସିତ ମହାବିଦ୍ୟାଳୟ

**ଧରଣୀଧର ସ୍ୱୟଂଶାସିତ ମହାବିଦ୍ୟାଳୟ** କେନ୍ଦୁଝରଠାରେ ଅବସ୍ଥିତ ଏକ ସରକାରୀ ମହାବିଦ୍ୟାଳୟ । 

## ଇତିହାସ 
ଧରଣୀଧର କଲେଜ, ୧୯୫୭ ମସିହାରେ ପ୍ରତିଷ୍ଠା କରା ଯାଇଥିଲା । ମହମ୍ମଦ ସିରାଜୁଦ୍ଦିନଙ୍କଦ୍ୱାରା ପ୍ରଦତ୍ତ ଧରଣୀଧର କଲେଜର ମୁଖ୍ୟ ସୌଧ ଦଶହଜାର ବର୍ଗଫୁଟ ବ୍ୟାପ୍ତ । ପ୍ରଥମେ ଏଠାରେ କେବଳ +୨ ସ୍ଥରରେ ଶିକ୍ଷାଦାନ କରାଯାଉଥିଲା । ୧୯୬୨ ମସିହାରେ ଓଡ଼ିଶା ସରକାର କଲେଜଟିକୁ ଅଧିଗ୍ରହଣ କରିଥିଲେ । ୧୯୬୭ ମସିହାରେ କଲେଜକୁ କେନ୍ଦୁଝର କଲେଜ ନାମରେ ନାମକରଣ କରାଯାଇଥିଲା ଓ ସେହି ବର୍ଷ ଏଠାରେ କଳା ବିଷୟ ପଢ଼ା ଆରମ୍ଭ ହୋଇଥିଲା । ୧୯୮୩-୮୪ ମସିହାରେ ଧରଣୀଧର ଭୂୟାଁଙ୍କ ନାମରେ କଲେଜର ନାମକୁ ଧରଣୀଧର କଲେଜରେ ପରିବର୍ତ୍ତନ କରା ଯାଇଥିଲା । 

୧୯୯୯ ମସିହାରେ କଲେଜଟି ଉତ୍ତର ଓଡ଼ିଶା ବିଶ୍ୱବିଦ୍ୟାଳୟ ସହିତ ଅନୁବନ୍ଧିତ ହୋଇଥିଲା । ୨୪ ସେପ୍ଟେମ୍ବର ୨୦୦୪ ମସିହାରେ କଲେଜକୁ ସ୍ୱୟଂଶାସିତ କରାଯାଇଥିଲା । ୨୦୦୬ ମସିହାରେ ଏହା ନାକ୍ ବି+ ଗ୍ରେଡ଼ ଲାଭ କରିଥିଲା ।ବର୍ତ୍ତମାନ ଏହି କଲେଜରେ ୨୩୦୦ ଛାତ୍ରଛାତ୍ରୀ ଅଧ୍ୟୟନରତ ଅଛନ୍ତି ।

## ଶିକ୍ଷା ବ୍ୟବସ୍ଥା 
ଧରଣୀଧର କଲେଜରେ +୨, ସ୍ନାତ୍ତକ ଓ ସ୍ନାତକୋତ୍ତର ସ୍ଥରରେ ଶିକ୍ଷାଦାନ କରାଯାଏ ।

## ଆଧାର 
ଶ୍ରେଣୀ:କେନ୍ଦୁଝର ଜିଲ୍ଲା
ଶ୍ରେଣୀ:ଓଡ଼ିଶାରେ ଶିକ୍ଷା
ଡାସାବୁଭିର

{{Infobox drug
| drug_name = 
| IUPAC_name        = *N*-{6-[5-(2,4-Dioxo-3,4-dihydro-1(2*H*)-pyrimidinyl)-2-methoxy-3-(2-methyl-2-propanyl)phenyl]-2-naphthyl}methanesulfonamide
| image             = Dasabuvir.svg
| alt               = 
| caption           = 

| tradename         = Exviera
| Drugs.com         = 
| MedlinePlus       = 
| pregnancy_AU      = 
| pregnancy_US      = B
| pregnancy_category= 
| legal_AU = 
| legal_CA = 
| legal_UK = 
| legal_US = Rx-only
| legal_status      = 
| routes_of_administration = 

| bioavailability   = 
| protein_bound     = 
| metabolism        = 
| onset             = 
| elimination_half-life = 
| excretion         = 

| ATCvet            = 
| ATC_prefix        = J05
| ATC_suffix        = AX16
| CAS_number = 1132935-63-7
| PubChem = 
| ChemSpiderID = 29776744
| ChEMBL = 3137312
| ChEBI_Ref =  
| ChEBI = 85182
| DrugBank          =
| KEGG_Ref = 
| KEGG = D10553 
| synonyms = ABT-333

| C=26 | H=27 | N=3 | O=5 | S=1
| molecular_weight  = 493.58 g/mol
| smiles = CC(C)(C)c1cc(cc(c1OC)c2ccc3cc(ccc3c2)NS(=O)(=O)C)n4ccc(=O)[nH]c4=O
| StdInChI = 1S/C26H27N3O5S/c1-26(2,3)22-15-20(29-11-10-23(30)27-25(29)31)14-21(24(22)34-4)18-7-6-17-13-19(28-35(5,32)33)9-8-16(17)12-18/h6-15,28H,1-5H3,(H,27,30,31)
| StdInChIKey = NBRBXGKOEOGLOI-UHFFFAOYSA-N
}}

**ଡାସାବୁଭିର** (ଇଂରାଜୀ ଭାଷାରେ **Dasabuvir**, ବିକ୍ରୟ ନାମ **Exviera**) ଏକ ଭୁତାଣୁବିରୋଧୀ ଔଷଧ (antiviral medication) ଯାହା ହେପାଟାଇଟିସ ସି ରୋଗର ଚିକିତ୍ସାରେ ଦିଆଯାଏ । ହେପାଟାଇଟିସ ସି ଟାଇପ ୧ ଭୁତାଣୁ ନିମନ୍ତେ ଏହି ଔଷଧ ସ‌ହିତ ଓମ୍ବିଟାସଭିର/ପାରିଟାପ୍ରେଭିର/ରିଟୋନାଭିର ଏକତ୍ର ଦିଆଯାଏ । ଏହି ଔଷଧ ଦିନ‌କୁ ଦୁଇଥର, ୧୨ରୁ ୨୪ ସପ୍ତାହ ପର୍ଯ୍ୟନ୍ତ ପାଟିରେ ଦିଆଯାଏ । 

ସନ ୨୦୧୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଡାସାବୁଭିର ସ୍ୱିକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ  । ଯୁକ୍ତରାଷ୍ଟ୍ର ଆମେରିକାରେ ଏହା ଓମ୍ବିଟାସଭିର, ପାରିଟାପ୍ରେଭିର ଓ ରିଟୋନାଭିର ଔଷଧମାନଙ୍କ ସ‌ହିତ ଏକତ୍ର ଦେବାକୁ ଫୁଡ ଆଣ୍ଡ ଡ୍ରଗ ଆଡମିନିସ୍ଟ୍ରେସନଦ୍ୱାରା (Food and Drug Administration) ସ୍ୱୀକୃତିପ୍ରାପ୍ତ ହୋଇଛି । ସନ ୨୦୧୫ରେ ଏହି ଔଷଧ ପୃଥିବୀରେ ଅନେକ ସ୍ଥାନରେ ମିଳେନାହିଁ ।

## ଆଧାର 
ଶ୍ରେଣୀ:ଔଷଧ
ଦି ଓପନ ଡେଫିନେସନ

thumb|ଦି ଓପନ କଣ୍ଟେଣ୍ଟ ଲୋଗୋ
**ଦି ଓପନ ଡେଫିନେସନ** ଓପନ ନଲେଜ ଫାଉଣ୍ଡେସନ (ଅଧୁନା ଓପନ ନଲେଜ ଇଣ୍ଟରନ୍ୟାସନାଲ (OKI))ଦ୍ୱାରା ପ୍ରକାଶିତ ଏକ ନଥି । ଡାଟା ଓ କଣ୍ଟେଣ୍ଟ ସହ ଯୋଡ଼ି ଏହା ଖୋଲାପଣ (ଓପନନେସ)କୁ ସଜ୍ଞାବଦ୍ଧ କରିଛି । କୌଣସି ବିଷୟବସ୍ତୁ କି କି ଲାଇସେନ୍ସ ଲୋଡ଼ିଥାଏ ଓ ତାହା ଖୋଲା ଲାଇସେନ୍ସ ଭାବେ ମଣାଯାଇପାରିବ କି ନାଁ ଏହା ସେ ବାବଦରେ ଦର୍ଶାଇଥାଏ । ଏହି ସଜ୍ଞା ଓପନ ସୋର୍ସ ଡେଫିନେସନରୁ ଆଧାରିତ । v୧.୦ ୨୦୦୬ ଜୁଲାଇରେ ପ୍ରକାଶିତ ହୋଇଥିଲା । ୨୦୧୪ ଅକ୍ଟୋବରରେ v୨.୦ ପ୍ରକାଶିତ ହୋଇଥିଲା ।

## ଆଧାର 
## ବାହାର ଲିଙ୍କ 
* 
* *Why the Open Definition Matters for Open Data*, ଓକେଆଇର ପ୍ରତିଷ୍ଠାତା ଓ ସଭାପତି ରୁଫସ ପୋଲକଙ୍କଦ୍ୱାରା ୨୦୧୪ ସେପ୍ଟେମ୍ବରରେ ପ୍ରକାଶିତ ବ୍ଲଗ ପୋଷ୍ଟ